· ΥΠΕΡΒΟΛΙΚΗ ΠΑΡΑΓΩΓΗ ΕΛΑΙΩΝ ΤΟΥ ΔΕΡΜΑΤΟΣ Κατά την έκθεσή μάς σε πολύ υψηλές θερμοκρασίες, αυξάνεται η παραγωγή ελαίων του δέρματος, κάτι που ενδεχομένως να φράξει τους πόρους σας, ειδικά αν έχετε πιο λιπαρό δέρμα. Τα συχνά πίλινγκ και ο συστηματικός και σωστός καθαρισμός της επιδερμίδας θα σας βοηθήσουν να αντιμετωπίσετε την κατάσταση χωρίς προβλήματα.\n· AΠΩΛΕΙΑ ΤΗΣ ΥΓΡΑΣΙΑΣ Το σώμα ρυθμίζει τη θερμοκρασία του με τον μηχανισμό της εφίδρωσης. Ο ιδρώτας εξατμίζεται στην ατμόσφαιρα και έτσι η θερμοκρασία του σώματος παραμένει στα επίπεδα που πρέπει. Η υπερβολική ζέστη μπορεί να προκαλέσει υπερβολική εφίδρωση και αυτή, με τη σειρά της, ερεθισμούς, εξανθήματα και ένα ευνοϊκό περιβάλλον για την ανάπτυξη μυκήτων.\n· ΓΗΡΑΝΣΗ ΤΗΣ ΕΠΙΔΕΡΜΙΔΑΣ Η διατάραξη του φράγματος υγρασίας του δέρματος μπορεί να συμβάλλει στην πιο γρήγορη γήρανση της επιδερμίδας, καθώς μειώνει την ελαστικότητά του, προκαλώντας ρυτίδες και χαλάρωση.\n· ΑΥΞΗΣΗ ΤΩΝ ΝΕΚΡΩΝ ΚΥΤΤΑΡΩΝ Ο ξηρός και καυτός αέρας αυξάνει και την ποσότητα των νεκρών κυττάρων στο δέρμα. Η έντονη συσσώρευσή τους στην επιφάνεια της επιδερμίδας – εάν δεν φροντίζετε να κάνετε συχνή απολέπιση και ενυδάτωση – μπορεί να φράξει τους πόρους και να δημιουργήσει ερεθισμούς και θυλακίτιδα.\n· ΕΜΦΑΝΙΣΗ ΦΛΕΓΜΟΝΩΝ ΚΑΙ ΠΑΝΑΔΩΝ Η υψηλή θερμοκρασία μπορεί να προκαλέσει υπερμελάγχρωση, δηλαδή εμφάνιση στο δέρμα περισσότερης χρωστικής ουσίας από μελανινοκύτταρα, με αποτέλεσμα τον σχηματισμό κηλίδων, πανάδων και φακίδων.\n· ΕΝΥΔΑΤΩΣΗ Ο βασικός τρόπος προστασίας της επιδερμίδας σας είναι η ενυδάτωση από μέσα. Φροντίστε να αυξήσετε της ποσότητες νερού που καταναλώνετε και προτιμήστε τροφές πλούσιες σε υγρά όπως είναι τα φρέσκα φρούτα και τα λαχανικά.\n· ΣΩΣΤΟ SKINCARE Φροντίστε να καθαρίζετε σχολαστικά την επιδερμίδα σας καθημερινά, να κάνετε συχνές απολεπίσεις και να εφαρμόζετε δύο φορές την ημέρα ενυδατική κρέμα.\n· ΕΙΔΙΚΑ ΣΥΣΤΑΤΙΚΑ Συστατικά όπως είναι το υαλουρονικό οξύ, που αναπληρώνει την υγρασία στην επιδερμίδα, είναι ιδανικά και μπορείτε να τα αναζητάτε στα skincare προϊόντα σας την περίοδο αυτή.\n· ΕΛΑΦΡΙΑ ΡΟΥΧΑ Τις ημέρες που οι θερμοκρασίες είναι υψηλές, προτιμήστε ανοιχτόχρωμα ρούχα με ελαφριές συνθέσεις, όπως είναι τα βαμβακερά και τα λινά, που θα σας διατηρήσουν ανάλαφρες και θα κρατήσουν τον ιδρώτα μακριά από το δέρμα σας.\nPrevΠροηγουμενοProfhilo: Η απόλυτη θεραπεία για αναδόμηση της επιδερμίδας\nΕπόμενοΔροσιστικά συστατικά για τα προϊόντα skincare το καλοκαίριNext\n7 σπιτικές μάσκες προσώπου που θα μεταμορφώσουν την επιδερμίδα σου


Kanthar0s: Ιουλίου 2013\nΑφού προσπαθήσω να συγκρατήσω τον εαυτόν μου ως προς το πως κατέληξαν οι Σύμμαχοι στην επιχείρηση ''Πυρσός'', δηλαδή στην απόβαση συμμαχικών στρατευμάτων στην Βόρεια Αφρική, καθώς πάντοτε με ιντριγκάρουν τα ιστορικά ζητήματα του Β' Παγκοσμίου Πολέμου, επιτρέψτε μου να σας πω δυο λόγια για το Β΄ Σώμα Στρατού του Αμερικανικού Στρατού. Είχε τη φήμη του πιο απείθαρχου τμήματος των συμμαχικών δυνάμεων στη Βόρεια Αφρική. Ειδικά μετά την ήττα των άπειρων Αμερικανών στο πέρασμα του Κασσερίν -πραγματικά οδυνηρό βάπτισμα πυρός-, εννοείται από την Αλεπού της Ερήμου, τον Ρόμελ, το ηθικό είχε πέσει στο πάτωμα και η επιχειρησιακή ετοιμότητα κυμαινόταν σε χαμηλότατα επίπεδα. Τότε, ως διά μαγείας, συνέβη κάτι φαινομενικά αναπάντεχο. Η διοίκηση του Β' Σ.Σ. ανατέθηκε στον Τζορτζ Πάττον (φώτο). Και η κατάσταση άλλαξε άρδην. Σε εξαιρετικά σύντομο χρονικό διάστημα. Επέβαλε σιδηρά πειθαρχία και όρισε αυστηρότατες ποινές. Από την ώρα που σερβίρεται το πρωινό μέχρι τις υπηρεσίες και το πόσο γυαλισμένοι ήταν οι στρατιώτες. Ως δυναμική προσωπικότητα και ηγετική φυσιογνωμία, χωρίς να υπολογίζει το προσωπικό κόστος των πράξεών του ως προς την ανόρθωση του ηθικού και την επαναφορά της πειθαρχίας του στρατεύματος, κατάφερε να μετατρέψει ένα σύνολο από απείθαρχους στρατιώτες σε μια καλοκουρδισμένη πολεμική μηχανή. Με ρωτάτε αν οι εκάστοτε στρατιώτες τον επευφημούσαν; Στην αρχή, όχι. Για την ακρίβεια, είχε γίνει κόκκινο πανί. Αλλά, στη συνέχεια, αντιλαμβανόμενοι ότι μοιράζεται την ίδια τρέλα με αυτούς, άρχισαν να τον βλέπουν με άλλο μάτι. Κι ας τους έβγαζε το λάδι. Τουλάχιστον τους το έβγαζε με δίκαια και αξιοκρατικά κριτήρια.\nΟ Πάττον, όμως, με τα καλά του και τα στραβά του, ήταν ένας ηγέτης. Και ένας καλός ηγέτης πρέπει να δίνει πάντοτε το καλό παράδειγμα. Πρέπει να λειτουργεί ως πρότυπο. Να δρα υπέρ του κοινού συμφέροντος. Να εμπνέει τους υφιστάμενούς του. Να γνωρίζει τα περί λήψης αποφάσεων, να παίρνει πρωτοβουλίες, να διακατέχεται από φαντασία, να βρίθει δημιουργικότητας και να μην φοβάται να αναλάβει το προσωπικό κόστος. Σας θυμίζουν κάτι όλα αυτά; Σας έρχεται κάποιος συνειρμός; Για την εκάστοτε Ελληνική Κυβέρνηση και τον ελληνικό λαό, για παράδειγμα; Ρητορικό το ερώτημα. Ας φέρω, όμως, δυο ερωτήματα που χρίζουν άμεσης απάντησης. Πρώτον, τι είναι ηγεσία; Και, δεύτερον, υπάρχουν ηγέτες; Ας ξεκινήσουμε με τη λύση του πρώτου ερωτήματος. Η ηγεσία, έστω το προνόμιο, η ικανότητα ή το προσόν αυτής, δεν αποκτάται με σπουδές και σεμινάρια. Δεν υπάρχει κάποιο Πανεπιστήμιο που να διδάσκει την ''ηγεσία''. Η ηγεσία, άλλωστε, είναι μια δυναμική διαδικασία. Ο ηγέτης δεν βαφτίζεται μόνος του ως τέτοιος. Ούτε αναδεικνύεται με λόγια. Επιπλέον, δεν πρέπει να ταυτίζουμε την ηγεσία με τη διοίκηση. Άλλο το ένα, άλλο το άλλο. Γιατί; Η διοίκηση τοποθετείται, η ηγεσία αναδεικνύεται. Κι όμως, επί της ουσίας δεν υπάρχει ηγεσία χωρίς διοίκηση. Ούτε διοίκηση χωρίς ηγεσία. Και φτάνουμε στο δεύτερο ερώτημα. Εδώ δεν θα μακρηγόρησω. Υπάρχουν ηγέτες; Όχι. Τουλάχιστον εγώ, ως Κωστής, δεν τους βλέπω. Νομίζω ότι έχουμε φτάσει σε ένα σημείο, όπου η ηγεσία βασίζεται αποκλειστικά στην κορυφή της ιεραρχικής πυραμίδας κι όχι στην ικανότητα ή στην προσωπικότητα του υποτιθέμενου ηγέτη. Επ' αυτού, θυμηθείτε την διάκριση μεταξύ ηγεσίας και διοίκησης.\nΜολαταύτα, το ερώτημα αντιστρέφεται. Θέλουμε να αποκτήσουμε κάποιον ηγέτη; Κάποιον σαν τον Πάττον, για παράδειγμα. Που δεν θα διστάζει να κάνει πράξη αυτά που επιβάλλουν οι καταστάσεις. Που δεν θα βρίσκει δικαιολογίες του κώλου και δεν θα προβάλει παιδικά επιχειρήματα. Που θα πάψει την εμμονή στην τυπικότητα. Ίσως να ζητάω πολλά. Πάρα πολλά. Η πλειοψηφία του κόσμου κινείται και λειτουργεί χωρίς ηθική πυξίδα και ψυχολογικούς φραγμούς. Και θλίβομαι υπέρ το δέον όταν διαπιστώνω ότι έχουμε μετατραπεί σε συναισθηματικά ρομπότ περιορισμένης νοητικής ικανότητας. Επομένως, η εθελούσια συμμόρφωση των πολιτών σύμφωνα με τον μακρόπνοο σχεδιασμό, τις αναπηρίες και τις ανάγκες της χώρας κρίνεται λίαν απαραίτητη. Και προφανώς αναφέρομαι σε ζητήματα συμπεριφοράς. Το γράφω αυτό έχοντας πλήρη συνείδηση της βαρύτητας των λέξεων που χρησιμοποιώ. Διότι μπορεί να μην υπάρχουν ηγέτες, δηλαδή αυτός ο ένας που θα ηγηθεί των πολλών, αλλά ξεχνάμε κάτι πολύ σημαντικό: ότι ο κάθε ένας εξ ημών μπορεί να ηγηθεί του εαυτού του. Εν ολίγοις, αναφέρομαι στην καλλιέργεια εσωτερικής πειθαρχίας, δηλαδή ενσυνείδητης. Μολαταύτα, το ερώτημα, πιστεύω εύλογο, συνοψίζεται ως εξής: ο μέσος πολίτης αυτής της χώρας θέλει να ηγηθεί του εαυτού του; Πρόκειται, βλέπετε, για επίπονη διαδικασία. Κι ο Έλληνας τηρεί μια κάκιστη σχέση με αυτά που χαρακτηρίζονται ως/σαν χρονοβόρα, δύσκολα ή κοπιαστικά. Εντούτοις, το να προσπαθείς και να αποτυγχάνεις, το δέχομαι και το καταλαβαίνω. Το να μην θες να προσπαθήσεις το θεωρώ καταδικαστέο και αποτρόπαιο. Και οι Έλληνες θα πρέπει -επιτέλους!- να ξεκινήσουν την νοητική προσπάθεια. Αν δεν προσπαθείς υπεύθυνα, μην γκρινιάζεις για την οποιαδήποτε κατάσταση, πολιτική, οικονομική, κοινωνική ή προσωπική, που σε ταλανίζει. Δεν θα λυθεί έτσι το πρόβλημα. Πιο πιθανό είναι να βγάλεις νερό από μια πέτρα.\nΥ.Γ.1 Μην χάσετε την ταινία ''Patton'', με τον εξαιρετικό George Scott στον ρόλο του ομώνυμου ρόλου. Μπορεί να περιέχει ορισμένες ιστορικές ανακρίβειες, αν και ελάχιστες, αλλά η ταινία θεωρείται must see!\nΥ.Γ.2 Λίγο το καλοκαίρι, λίγο το ότι δεν διακρίνω κάτι ενδιαφέρον/ουσιαστικό προς συζήτηση, λίγο το γεγονός ότι προετοιμάζομαι για δυο νέους, σημαντικούς κύκλους της ζωής μου που ανοίγουν τον Σεπτέμβριο, ο χρόνος που καταναλώνω στο blog έχει μειωθεί. Πάντως, δεν θα με ξεφορτωθείτε τόσο εύκολα!\nΥ.Γ.3 Τι έχουν πάθει οι γυναίκες και κάνουν προσθετική στήθους; Τον τελευταίο καιρό έχω δει δεκάδες ζευγάρια στήθη που αψηφούν τη βαρύτητα!\nΥ.Γ.4 Ένα από τα καλύτερα άλμπουμ των Metallica. Και ένα από τα καλύτερα τραγούδια τους.\nΒομβάρδισε ο KANTHAR0S στις 12:54 μ.μ.\nΥ.Γ.1 Πρώτη ερώτηση: αν ο Στέφενς τοποθετεί τον Κατσουράνη στα σέντερ μπακ, θα φωνάζουν οι Π.Α.Ο.Κ.τσήδες.; Δεύτερη ερώτηση: αν ο Στέφενς δεν έχει τον Γκαρσία (επαναστάτης) στις πρώτες του επιλογές, θα φωνάζουν οι Π.Α.Ο.Κ.τσήδες; Θέτω αυτά τα δυο ερωτήματα προς πάντα ενδιαφερόμενο, διότι τον Δώνη τον είχαν ξεσκίσει για αυτά τα δυο ζητήματα.\nΥ.Γ.2 Η κατάσταση με τον Τζιμπούρ είναι κάπως μπερδεμένη. Ελπίζω να θυμάστε την (υποτιθέμενη) συμβολή του Μαρινάκη στην υπογραφή του νέου συμβολαίου. Τεράστια επιτυχία, έτσι δεν έλεγαν; Ενώ, λοιπόν, όλα ήταν ωραία και ανθηρά, ξαφνικά ο παίχτης, και μάλιστα με δική του πρωτοβουλία, ψάχνει ομάδα να φύγει. Τα ρεπορτάζ υποδηλώνουν ότι δεν συμπαθεί τον Μίτσελ κι ότι αναζητά μια νέα πρόκληση στην καριέρα του. Επίσης, τα ίδια ρεπορτάζ, δηλαδή του Ολυμπιακού, γράφουν ότι ο παίχτης συζητάει με διάφορες ομάδες, αλλά σε κανένα από αυτά δεν αναφέρεται ο Π.Α.Ο.Κ. Και τα αντίστοιχα ρεπορτάζ του Π.Α.Ο.Κ. αναφέρουν ότι γίνονται προσπάθειες απόκτησης του ποδοσφαιριστή. Καλώς ή κακώς, στο ποδόσφαιρο χρειάζονται και οι μεταγραφές εντυπωσιασμού, αυτές που υποδηλώνουν επίδειξη δύναμης. Αλλά, πρωτίστως, κάθε μεταγραφή πρέπει να υπηρετεί τον μακρόπνοο σχεδιασμό και να εξαϋλώνει τις αγωνιστικές αναπηρίες της ομάδας. Και ερωτώ: είναι απαραίτητος ο Τζιμπούρ στον Π.Α.Ο.Κ.; Τον Στέφενς τον ρωτάει κανείς;\nΥ.Γ.3 Σύμφωνα με πληροφορίες, ο Καρνέζης ρώτησε πόσο τον κοστολογεί η ομάδα και ο Νταμπίζας τού είπε πάνω από 2,5 εκατομμύρια ευρώ. Κι ο διεθνής τερματοφύλακας απάντησε: «Γιατί τόσα πολλά; Ο Μπουφόν είμαι;». Ωραίος ο Καρνέζης! Και δεν ειρωνεύομαι. Για την ιστορία, η προσφορά της Ουντινέζε, όπως λένε τα ρεπορτάζ, δεν ξεπερνά τα οχτώ κατοστάρικα. Βέβαια, όταν ο Μαυρίας πωλείται για τρία εκατομμύρια -ορθώς πωλείται- και ο Καρνέζης, ο οποίος έχει σταθεροποιήσει την απόδοση του και δικαίως έχει καθιερωθεί στην Εθνική ομάδα, για οχτώ κατοστάρικα, να μην απορεί ο Αλαφούζος γιατί ορισμένοι φίλοι του Π.Α.Ο. τον αποκαλούν ψιλικατζή. Τα τρία μύρια είναι πολλά για τον Μαυρία, τον οποίο πρέπει να τυλίξουν με πράσινη κορδέλα και να τον στείλουν Αγγλία πριν το μετανοιώσει η Σάντερλαντ, και τα οχτώ κατοστάρικα είναι λίγα για τον Καρνέζη. Όσο για το συμβόλαιο του Καρνέζη που λήγει το επόμενο καλοκαίρι, γιατί δεν φρόντισαν κάποιοι να το ανανεώσουν; Να υπογράφουν όμως ανέτοιμους ποδοσφαιριστές με τριετή και τετραετή συμβόλαια ξέρουν. Η μόνη δικαιολογία που έχει κάποια βάση είναι ότι θέλουν να δώσουν τα ηνία στον Καπίνο.\nΥ.Γ.4 Ο Αρσέν Βενγκέρ δήλωσε ότι η καρδιά του βρίσκεται στην Άρσεναλ κι ότι αν ήθελε ο ίδιος θα μπορούσε ήδη να εργάζεται στο Παρίσι. Παράλληλα, έχουν ξεκινήσει οι συζητήσεις για ανανέωση της συνεργασίας και παραμονή στο Λονδίνο. Ειλικρίνεια ή κόλπο;\nΥ.Γ.5 Ο Ιγιαραμέντι, το νέο μεταγραφικό απόκτημα της Ρεάλ Μαδρίτης, στην αποχαιρετιστήρια συνέντευξη τύπου, με δάκρυα στα μάτια, ευχαρίστησε την Ρεάλ Σοσιεδάδ και τόνισε ότι η προοπτική των Μαδριλένων αποτελεί μια μοναδική ευκαιρία και μια πρόταση που δεν απορρίπτεται. Δεν έχει άδικο. Κι αφού αναφέραμε την Ρεάλ (Μαδρίτης), να πούμε και δυο λόγια για τον Αντσελότι. Η Ρεάλ, μετά τον συγκεντρωτισμό του Μουρίνιο, ήθελε κάτι διαφορετικό. Χρειαζόταν κάποιον που να δείχνει μεγαλύτερο ενδιαφέρον για τα αποδυτήρια, να μην πιέζει ή φορτώνει ψυχολογικά τους παίχτες και να μην τσαλακώνει την εικόνα της Ρεάλ. Θεωρώ ότι ο Αντσελότι είναι ιδανικός για αυτόν τον ρόλο. Όπως είχε γράψει, νομίζω, ο Καρπετόπουλος, ο Ιταλός προπονητής είναι ένας ικανότατος διαχειριστής ομάδων. Και γνώστης της τακτικής. Δεν φοβάται να επιτεθεί, αν κρίνει ότι έχει τους παίχτες για να το κάνει, και σίγουρα δεν έχει κανένα πρόβλημα να αμυνθεί ή να προσθέσει σκοπιμότητα. Και είμαι βέβαιος ότι ο Αντσελότι ξέρει πολύ καλά ότι η σκοπιμότητα έχει πολλές μορφές και δεν είναι όλες καταδικαστέες. Όπως ξέρει ότι ένας προπονητής μπορεί να λάμπει, χωρίς να επισκιάζει άκομψα την ομάδα.\nΥ.Γ.6 Άρης, κρασί και AC/DC. Τέλος!\nΒομβάρδισε ο KANTHAR0S στις 4:11 μ.μ.\nΟ Δημήτρης Μελισσανίδης, ο άνθρωπος που περίμενε να υποβιβαστεί η Α.Ε.Κ. στην Γ' Εθνική για να πάρει τα ηνία της, αυτός που αναμένεται να πουλήσει την ίδια ομάδα δύο φορές, άνοιξε, υποτίθεται, τα χαρτιά του και μας έδωσε μια μικρή γεύση για το τι πρόκειται να επακολουθήσει. Έταξε ένα γήπεδο υψηλών προδιαγραφών, αρνήθηκε να μιλήσει για την αργοπορία του στα κοινά της Α.Ε.Κ., έθεσε ως στόχο την άμεση άνοδο στην Α΄Εθνική, συνέστησε ενότητα και συσπείρωση, τόνισε ότι δεν είναι μόνος στην προσπάθεια αναστήλωσης της ομάδας και, εν γένει, φάνηκε ιδιαίτερα σίγουρος για την επίτευξη των στόχων. Και κάπου εδώ έρχεται ο Κάνθαρος, ο οποίος δεν συμμερίζεται την αδικαιολόγητη αισιοδοξία του Μελισσανίδη, για να προβεί σε ορισμένες παρατηρήσεις.\nΟφείλω να σχολιάσω την απουσία του Ντέμη. Και οφείλω να την σχολιάσω, διότι ουσιαστικά ήταν ο μόνος που έλειπε! Όλοι οι άλλοι ήταν εκεί. Σαν τα ψάρια, που πετάς στη θάλασσα λίγο ζυμαράκι και κάνουν την εμφάνισή τους.\nΕίναι φανερό ότι οι διαδικασίες για το γήπεδο θα καθυστερήσουν αρκετά. Επίσης, δεν έχω καταλάβει τι γήπεδο θα κατασκευαστεί. Χωρίς εμπορικό κέντρο; Ποιο σύγχρονο γήπεδο δεν έχει εμπορικό κέντρο; Και πού θα κατασκευαστεί; Στον περιορισμένο χώρο της Νέας Φιλαδέλφειας; Και πώς θα κατασκευαστεί; Με το 50% των εσόδων από τα διαρκείας να πηγαίνουν προς την αποπεράτωση του Ιερού Ναού; Κι αν τα διαρκείας δεν φτάνουν ούτε για ζήτω; Εξάλλου, δεν είναι και ιδιαίτερα φθηνά. Και ποιος μου λέει ότι ο Δήμος θα συνεργαστεί ή ότι δεν παρουσιαστεί πρόβλημα με το Συμβούλιο της Επικρατείας;\nΌλοι οι Α.Ε.Κ.τσήδες έφαγαν φρίκη όταν υποβιβάστηκε η Α.Ε.Κ., κατηγορώντας τους πάντες, και κυρίως τον Άρη, πλην των εαυτών τους, αλλά ουδείς εξ αυτών δείχνει επιμονή στο πως επήλθε η πτώση στην Γ' Εθνική. Είμαι απόλυτα βέβαιος ότι ο κύριος Μελισσανίδης θα μπορούσε να (μάς) δώσει τα φώτα του. Εκτός αν φοβάται ή ντρέπεται.\nΔεν μπορώ να καταλάβω από που πηγάζει αυτή η σιγουριά ότι η Α.Ε.Κ. σε δυο χρόνια θα επιστρέψει στην Α' Εθνική. Λες και η Γ' Εθνική είναι παιδική χαρά και η Α.Ε.Κ. πάει για βόλτα στις κούνιες. Δεν έχει ιδέα από τις ιδιαιτερότητες της κατηγορίας, δεν έχει ιδέα τι αντιπάλους θα αντιμετωπίσει, δεν έχει ιδέα αν θα μπορέσει να αντιδράσει σε περίπτωση που κάτι πάει στραβά -όμως, ξεκάθαρα, έχει ιδέα από ανυπόστατο σνομπισμό. Αν βασίζεται μόνο στη δυναμική της ομάδας, τότε τολμώ να πω ότι πετάει ένα μπούμερανγκ στον αέρα. Κι όλοι ξέρουμε τι σημαίνει αυτό. Εκτός αν η παρακάτω φράση κρύβει περισσότερα από αυτά που αντιλαμβάνεται ο ρομαντισμός μου: «Το πρωτάθλημα κι εγώ να παίξω στη Γ' Εθνική θα το πάρω».\nΤελικά σε ποια κατηγορία αγωνίζεται η Α.Ε.Κ.; Άκυρο. Επιτρέψτε μου να αναδιατυπώσω. Σε ποιο πρωτάθλημα θα αγωνίζεται; Διότι, αν διαβάσεις τα ρεπορτάζ και τις αντιδράσεις των φίλων της Α.Ε.Κ., έχεις την εντύπωση ότι θα συμμετάσχει στην Primera. Έστω στο Championnat.\nΣυγκεφαλαιώνοντας επιλογικά, ο Μελισσανίδης έδειξε σοβαροφάνεια και τίποτα άλλο. Δεν απεκάλυψε τίποτα ουσιαστικό. Περιορίστηκε σε ανούσιες λεπτομέρειες και μάλλον προσπάθησε να κάνει επίδειξη δύναμης. Με το στόμα. Ναι, είναι πολύ δυνατός παίχτης. Και πράγματι υπάρχουν προοπτικές. Αλλά θεωρώ ότι η Α.Ε.Κ. είναι πολύ κοντά στο να πετάξει στον κάδο των αχρήστων αυτή την μεγάλη ευκαιρία που της παρουσιάζεται. Να αναδιοργανωθεί, δηλαδή, σε κάθε επίπεδο, να ανανεωθεί και, όταν φτάσει το πλήρωμα του χρόνου, να σαρώσει τα πάντα στο πέρασμά της. Η βιασύνη, βλέπετε, δεν ήταν ποτέ καλός σύμβουλος. Το ίδιο και η ανεξήγητη σιγουριά.\nΥ.Γ.1 Αν ήμουν ο Αλαφούζος θα πήγαινα στην Παναγία της Τήνου και, μπουσουλώντας στα σκαλιά του Ιερού Ναού, θα έκανα τάμα για την ολοκλήρωση της μεταγραφής του Μαυρία στην Σάντερλαντ. Κι όταν αυτό συμβεί, θα άναβα μια λαμπάδα στο μπόι του μάνατζερ που πλάσαρε τον παίχτη στην αγγλική ομάδα. Διότι, χωρίς να το καταλάβει κανείς, ο Παναθηναϊκός, με τα τρία εκατομμύρια (!) που θα εισπράξει από την επικείμενη πώληση του παίχτη, έβγαλε τη σεζόν.\nΥ.Γ.2 Έπαιξε το πρώτο φιλικό ο Άρης και σκόραρε τέσσερις φορές. Ε, και; Το λυπηρό είναι ότι ο Μανιάς έβαλε δυο γκολ. Ακόμα δεν ξεκίνησε η σεζόν και άρχισαν οι παιάνες. Με τίποτα δεν μαθαίνουμε.\nΥ.Γ.3 Τα λαμπρά μυαλά του ελληνικού ποδοσφαίρου σκέφτονται, διαβάζω, ότι επιθυμούν νέα αναδιάρθρωση του πρωταθλήματος. Ένα πρωτάθλημα, δηλαδή, με 16 ομάδες. Ελπίζω να θυμάστε τι είχε συμβεί πέρυσι. Μιλάμε για το απόγειο της κωμωδίας. Ή μήπως τραγωδίας;\nΒομβάρδισε ο KANTHAR0S στις 12:02 μ.μ.\nΗ περσινή σεζόν συνιστά έναν ποδοσφαιρικό άθλο. Η ομάδα απέδειξε ότι η πίστη και η τρέλα, παρέα με μερικές δόσεις ικανότητας, μπορούν να κάνουν τη διαφορά. Και απέναντι σε όλα τα προγνωστικά, διαψεύδοντας ακόμα και τους ίδιους τους Αρειανούς, αποφύγαμε τον υποβιβασμό. Έχοντας, μάλιστα, να αντιμετωπίσουμε εξωτερικές και εσωτερικές απειλές. Οι διαιτησίες που είχε ο Άρης πρέπει να ήταν από τις χειρότερες που θυμάμαι να έχει οποιαδήποτε ομάδα όσο παρακολουθώ συνειδητά ποδόσφαιρο -το μόνο που θέλαμε είναι να μας αφήσουν να παίξουμε και να μην μας γαμάνε. Μιλάμε για σφαγή με το γάντι. Χωρίς αναισθητικό. Το ίδιο ισχύει και με την ανελέητη προπαγάνδα που δέχθηκε από τον Φεβρουάριο και έπειτα. Αδυσώπητος επικοινωνιακός πόλεμος. Ότι και καλά ανέβηκε στο άρμα του Μαρινάκη. Τρία πουλάκια κάθονταν και πλέκανε πουλόβερ! Ήθελα να ήξερα, αν δεν είχα ''ανέβει'' στο άρμα του Μαρινάκη, τι άλλο θα έβλεπαν τα ματάκια μου! Κι όλα αυτά με την Ε.Π.Ο. να έχει διακόψει διπλωματικές σχέσεις με την Π.Α.Ε. Άρης. Μολαταύτα, το μέγεθος της επιτυχίας διογκώνεται, και μάλιστα σε υπερβολικό βαθμό, από τις εσωτερικές απειλές. Τις οποίες δεν μπορέσαμε να τιθασεύσουμε και να διαχειριστούμε σε κανένα σημείο της σεζόν. Ελπίζω να θυμάστε την Λειψία και το Βατερλώ. Και ευτυχώς που πήρε το πηδάλιο η λελογισμένη τρέλα του Σούλη και του Σκόρδα, διότι αυτή τη στιγμή θα ψάχναμε μεταχειρισμένο τρακτέρ για να κάνουμε τουρνέ στην επαρχία.\nΟύτε αυτοκριτική, ούτε απόδοση ευθυνών, ούτε ορθή επικοινωνιακή πολιτική, ούτε εταιρικό πλάνο, ούτε τίποτα. Για να μην αναφέρω τις αντικαταστάσεις επί αντικαταστάσεων. Όχι μόνο στους προπονητές, αλλά και στους παίχτες. Μέχρι και Πρόεδρο αλλάξαμε. Μυαλά αλλάξαμε; Το καλό που μας θέλω. Πέρυσι, μέσα από αυτό το blog είχα κρούσει τον κώδωνα του κινδύνου, αλλά δυστυχώς απευθυνόμουν σε ώτα μη ακουόντων. Είχα προσπαθήσει να προετοιμάσω νοητικά τους Αρειανούς για αυτά που επρόκειτο να δουν και να αντιμετωπίσουν. Και απέτυχα σε μεγάλο βαθμό, έστω κι αν, εν τέλει, οι οπαδοί στήριξαν ανιδιοτελώς την ομάδα. Ευτυχώς φέτος δεν χρειάζεται να προβώ σε παρόμοιες ενέργειες. Ο μέσος φίλαθλος του Άρη, με την πολύτιμη πείρα που απέκτησε από την περσινή σεζόν, έχει εναρμονιστεί ικανοποιητικά με το νέο status quo της Π.Α.Ε. και πλέον ξέρει τι να (μην) περιμένει. Έχει κατανοήσει ότι (και) η φετινή σεζόν θα είναι χρονιά επιβίωσης και μάλλον έχει πάψει να εναποθέτει τις ελπίδες του στην so called περηφάνια και δυναμική του συλλόγου. Εν ολίγοις, έχει εμποτιστεί με ρεαλισμό. Κι αυτό μόνο σε καλά πράγματα μπορεί να οδηγήσει.\nΌσο για το αγωνιστικό, ας μην περιμένουμε θαύματα -θα το αναλύσουμε περαιτέρω σε ανύποπτη χρονική στιγμή. Εν αρχή, αυτός ο Χατζηνικολάου δεν με πείθει. Νταξ, είναι Αρειανός -κύριε Ηλιάδη, για αυτό προσλήφθηκε; Προπονητής είναι; Θα το διαπιστώσουμε κατά τη διάρκεια της σεζόν. Αλλά, ρε παιδιά, με το χέρι στην καρδιά, ποιος πιστεύει ότι ο Χατζηνικολάου θα βγάλει τη σεζόν; Παρακαλώ να σηκωθεί άφοβα από τη θέση του και να το δηλώσει. Υπόσχομαι ότι θα βάλω τα δυνατά μου για να τον πιστέψω. Το ευτυχές είναι ότι η διοίκηση έχει δείξει μια ζωντάνια και μια κινητικότητα. Μεταξύ άλλων, ανανέωσε τον Αγκάνθο, ο οποίος, όταν είναι νοητικά νηφάλιος, αποτελεί vital part σε αυτόν τον Άρη, κράτησε τον χρήσιμο Πουλίδο, για να κρατάει κι ο ίδιος την αμυντική γραμμή, βρήκε πολύ γρήγορα έναν Σλοβένο, που δεν έχω ιδέα τι ψάρια πιάνει, για αντικαταστάτη του Κοέλιο και υπέγραψε τον Παπαδόπουλο για τη θέση του Παπαστεριανού. Συν τον Μανιά που τον ήθελαν οι μισές ομάδες του πρωταθλήματος. Όμως, ας μην αποπροσανατολιζόμαστε από τα γρήγορα αντανακλαστικά της διοίκησης: υπάρχουν ακόμα ορισμένα κενά, αγωνιστικά και μη. Ο Άρης του 2013 πρέπει να παίζει άμυνα πριν παίξει επίθεση και να καταλάβει ότι η περσινή αναγκαιότητα της βίαιης ένταξης των νεαρών παιχτών πρέπει βαθμιαία να μετατραπεί σε σχέδιο. Επιπλέον, η προσπάθεια με το άρθρο 99 καλό θα είναι να μας πουν γιατί διεξάγεται. Για να λειτουργήσουμε -επιτέλους!- με έναν οικονομικό (εξ)ορθολογισμό και να πάψουμε να γινόμαστε βορά των μάνατζερ ή να μηδενίσουμε το κοντέρ των χρεών και να τραβήξουμε ξανά προς την ''δόξα''; Αν ισχύει το δεύτερο, καλύτερα να υποβιβαστούμε μόνοι μας, να συγχωνευθούμε ή να αυτοδιαλυθούμε. Εκτός αν πήραμε το μάθημά μας. Τέλος, θεωρώ αυτονόητο ότι ως στόχος ορίζεται η αποφυγή του υποβιβασμού. Αρκεί να αφήσουμε τις ντρίμπλες για το γήπεδο κι όχι στην αλήθεια.\nΥ.Γ.1 Βαρέθηκα να διαβάζω, αγγίζοντας τα όρια της εμπάθειας/ζήλιας, για το αργό, όπως ισχυρίζεται μεγάλη μερίδα του κόσμου, κέντρο του Π.Α.Ο.Κ. Είναι προφανές ότι η άγνοια μας βρίσκεται σε έξαρση. Θα μπορούσα να γράψω ολόκληρη έκθεση, αλλά θα το αναφέρω επιγραμματικά. Μια ομάδα που έχει μεσαία γραμμή με αργούς παίχτες, δεν σημαίνει απαραίτητα ότι θα είναι αργή. Μια ομάδα που έχει γρήγορους παίχτες, δεν σημαίνει απαραίτητα ότι θα είναι γρήγορη. Ελπίζω να καταλαβαίνουμε την αξία της ανάπτυξης, των αυτοματισμών, του transition game και της ορθής διάταξης, συν το γεγονός ότι η μπάλα τρέχει πιο γρήγορα από τον παίχτη. Αυτά.\nΥ.Γ.2 Είμαι σίγουρος ότι ο Βίγια στην Ατλέτικο δεν θα χαραμίζεται στον ασβέστη και, όντας πλέον υγιής, θα ξαναβρεί την φόρμα του!\nΥ.Γ.3 Ο Σισοκό της Παρί για τον Ολυμπιακό, ο Γκουργκάφ για τον Π.Α.Ο.Κ. και ο Κίβου για τον Παναθηναϊκό. Οι μεγαλύτεροι παραμυθάδες εν δράσει!\nΥ.Γ.4 Οφείλω να δηλώσω ότι ορισμένες φορές η (αθλητική) δημοσιογραφία παρουσιάζει πραγματικές ειδήσεις κι όχι νέα του κώλου. Όπως στην περίπτωση του Τζόρβα, ο οποίος υπέγραψε στον Απόλλωνα. Πολύ όμορφα. Ποια είναι η είδηση στην προκειμένη περίπτωση; Ότι ένας τερματοφύλακας της ικανότητας του Τζόρβα βρήκε συμβόλαιο στην Α' Εθνική. Το λογικό και το αναμενόμενο θα ήταν να πάει σε κάποια ομάδα που αγωνίζεται σε χαμηλότερη κατηγορία. Αλλά τότε δεν ήταν είδηση.\nΥ.Γ.5 Γκαρσόν, πιάσε δυο I Want You (She's So Heavy)!\nΒομβάρδισε ο KANTHAR0S στις 10:33 π.μ.\nΔεν υπάρχει μόνο το Αρειανόμετρο. Όχι, βέβαια. Για να βλέπουν και να εξακριβώνουν οι Σουπεράδες πόσο Αρειανός είσαι και, κατ' επέκταση, αν έχεις το δικαίωμα να κολλάς οπαδόσημα στο κιτρινόμαυρο άλμπουμ της κάθε σεζόν. Υφίσταται και το Ελληνόμετρο. Το οποίο μετράει τον πατριωτισμό -ή ''πατριωτισμό'': κάντε υπομονή μέχρι τον επίλογο. Και προσθέτει εκατοστά στο ελληνικό πουλί μας. Η μέτρηση πραγματοποιείται με ταχύτητα Όβερμαρς. Και θεωρείται πάντα αξιόπιστη και μη διαπραγματεύσιμη. Αν οι Θεοί του Πατριωτισμού λάβουν μια απόφαση, δύσκολα αυτή αλλάζει. Σαν τα σφυρίγματα ενός διαιτητή σε κάποιον αγώνα. Και το σημαντικότερο: είναι τζαμπέ. Από όλες τις απόψεις. Δεν απαιτεί πολύ χρόνο. Ούτε κόπο. Μόνο στόμα. Όσο για χρήμα; Ελάχιστο. Ένα κομμάτι ύφασμα και ένα σπρέι φτάνουν και περισσεύουν. Τίποτα άλλο δεν χρειάζεται. Ούτε καν επιχειρήματα, λογικά ή παράλογα. Άντε και μια βροντερή φωνή, κλίμακας 4. Σαν αυτή του Γιάννη Μποσταντζόγλου (φώτο). Αλλά μάλλον την ίδια δουλειά κάνουν και οι φωνητικές χορδές του Άδωνι ή του Καμμένου. Μέγιστοι πατριώτες και οι δυο. Εμείς, αλήθεια, πότε θυμόμαστε να είμαστε πατριώτες; Όταν ο Σαμαράς κι ο Βενιζέλος, προφανώς προς όφελος της πατρίδος, μάς πίνουν το αίμα με φόρους και χαράτσια; Όταν η Χρυσή Αυγή διοργανώνει, πάντοτε άρτια, αυτές τις υπέροχες συγκεντρώσεις και δηλώνει με στόμφο ότι δεν υπάρχει ούτε ένας νόμιμος μετανάστης; Όταν στεκόμαστε στο φωτεινό σηματοδότη και διαπιστώνουμε ότι ο Πακιστανός με την βούρτσα και τον κουβά στο χέρι, (μάς) δημιουργεί ένα είδος αισθητικής ρύπανσης; Όταν μάς κάνει κέφι κι όποτε μάς συμφέρει; Εν τέλει, τι προσπαθούμε να μασκαρέψουμε με τον (ντεμέκ) πατριωτισμό; Διότι είναι σίγουρο ότι τον χρησιμοποιούμε για να καλύψουμε τεχνηέντως δεδομένες ανεπάρκειες. Είτε αυτές αναφέρονται στην πολιτική, είτε στην προσωπική μας ζωή, είτε σε ηθικοπλαστικά ζητήματα.\nΝαι, το ξέρω, η εισαγωγή είναι μακροσκελής. Ζητώ άφεση αμαρτιών και συγχώρεση. Αλλά, πρωτίστως, ζητώ να καταλάβουμε πως η τωρινή κρίση, την οποία βιώνουμε ποικιλοτρόπως, είναι κυρίως αξιακή -η οικονομική κρίση αποτελεί το αποτέλεσμα κι όχι το πρωτογενές αίτιο. Τι προκαλεί μια αξιακή κρίση; Νοητική σύγχυση. Κι ως γνωστόν, είναι χαρακτηριστικό της σύγχυσης να οδηγεί τους ανθρώπους σε σύγχιση. Σε κοινωνική αναστάτωση. Mίζερη γκρίνια. Αδικαιολόγητο μίσος. Και σε αστραφτερή απόγνωση. Κάπου εδώ κάνει την εμφάνισή του το Ελληνόμετρο. Οι μετρήσεις του οποίου υπερκαλύπτουν, ή ακυρώνουν, κάθε εύλογο ερώτημα που μπορεί να προκύψει ως απόρροια μιας τεθλασμένης κατάστασης. Ας πάρουμε, για παράδειγμα, τα τεκταινόμενα σε πολιτικό, κοινωνικό και οικονομικό πεδίο. Τα πεπραγμένα πολιτικών και πολιτών πυροδοτούν τον πάσης φύσεως πατριωτισμό; Ας εμβαθύνουμε κάπως περισσότερο. Πάμε στους Ολυμπιακούς Αγώνες. Τυχαία επιλέγω το αγώνισμα της άρσης βαρών. Οι αθλητές που συνιστούσαν την αποκαλούμενη Dream Team του Χρήστου Ιακώβου ενθάρρυναν ή αποθάρρυναν τον πατριωτισμό; Μας ένοιαζε που ο συμπαθέστατος και αξιοπρεπέστατος Κάχι Καχιασβίλι είναι Γεωργιανός; Μήπως το μόνο που μας ένοιαζε είναι η συλλογή μεταλλίων; Με κάθε κόστος; Αν ο εν λόγω αθλητής δεν είχε ταλέντο προς την άρση βαρών, τι αντιμετώπιση θα είχε; Την ίδια; Ελαφρώς διαφορετική; Ολότελα διαφορετική; Και τι μέτρηση θα έβγαζε τότε το Ελληνόμετρο; Ο Γεωργιανός με τον οποίο πλέναμε μαζί πιάτα και ποτήρια σε μια καφετέρια που δούλευα πριν χρόνια, τι αντιμετώπιση είχε; Αλλά, ξέχασα, η λάντζα δεν λογίζεται ως ταλέντο. Και δεν (αντ)αμείβεται με ελληνικά διαβατήρια. Ο καψερός, βλέπετε, δεν μπορούσε να ανακαλύψει κάποιο κρυφό του ταλέντο, έστω να ειδικευτεί στο ζετέ και στο αρασέ, για να κατευνάσει τον πατριωτικό πατριωτισμό ορισμένων.\nΤην ίδια περίπου κατάσταση, και διαχείριση, βιώνουμε αυτό το διάστημα με την περίπτωση του Γιάννη Αντετοκούμπο. Του εκκολαπτόμενου μπασκετικού σταρ που ορίστηκε, θυμίζω, στο νούμερο 15 του φετινού ντραφτ. Ο ίδιος μπορεί να νοιώθει Έλληνας, όπως λέει, και πολύ καλά κάνει, αλλά αυτό δεν έχει καμιά σημασία. Δεν διαδραματίζει κανέναν σημαίνοντα ρόλο. Το ζητούμενο είναι τι θα αποφασίσει η συμβατική σοφία του Ελληνόμετρου. Κι αυτό το καταραμένο όργανο μέτρησης, κυριολεκτικά υποκριτικό, απεφάνθη ότι από τη στιγμή που έχει ταλέντο στο μπάσκετ, δικαιούται να πάρει και το ελληνικό διαβατήριο -αλλά δεν κρατάμε καν τα προσχήματα: οι γονείς του Γιάννη πήραν ελληνικό διαβατήριο; Για να σηκώνει τη σημαία της Ελλάδος ψηλά, με τις Εθνικές ομάδες και την μελλοντική του καριέρα στο Ν.Β.Α., και να εκσπερματώνει η δημοσιογραφία της φουστανέλας, η περήφανη ελληνική πολιτεία και ορισμένοι απολίτιστοι πολίτες. Και ερωτώ: αυτό αποτελεί ή δεν αποτελεί υπέρτατη, και συνάμα ύπουλη, μορφή ρατσισμού; Να πριμοδοτούμε ένα νέο παιδί, επειδή έτυχε να έχει ταλέντο στο μπάσκετ, ενώ, την ίδια στιγμή, χιλιάδες συνομήλικοί του που δεν έχουν έφεση σε κάποιο άθλημα, τηγανίζουν πεπόνια και ξύνουν με τα νύχια τους τα κάγκελα. Εν τέλει, μόνον οι ταλαντούχοι και οι ικανοί αξίζουν να γίνουν Έλληνες; Και το αστείο της υπόθεσης είναι ότι μέχρι και η Χρυσή Αυγή, αυτή η πάντοτε ευαίσθητη παράταξη σε θέματα (λαθρο)μεταναστών, τήρησε σιγή ιχθύος και ασυρμάτου. Διότι ήξερε πολύ καλά ότι αν έβγαινε και έλεγε το παραμικρό για τον Γιάννη Αντετοκούμπο θα την έτρωγε η μαρμάγκα -επιλεκτική πολιτική: αυτό δείχνει ότι η Χρυσή Αυγή αρχίζει να απορροφάται από το σύστημα. Όπως η ελληνική πολιτεία, δηλαδή η εκάστοτε Κυβέρνηση, σπεύδει να δώσει ελληνικά διαβατήρια σε όσους προστάζει η φωνή της ψηφοθηρίας. Ένας Θεός ξέρει, πάντως, πως άντεξε ο Μιχαλολιάκος, ο Καιάδας κι ο Κασιδιάρης να βλέπουν τον Αντετοκούμπο, έναν Νιγηριανό, να ανεμίζει την ελληνική σημαία. Αν και, για να είμαι ειλικρινής, περίμενα την Χρυσή Αυγή να βγάλει μια ανακοίνωση στην οποία να αποδίδει η ίδια τα εύσημα στον εαυτό της για την σκληρή προπόνηση που υποβάλλει καθημερινά τους (λαθρο)μετανάστες. Έχετε δει τους Σουδανούς, τους Νιγηριανούς και τους Πακιστανούς πώς τρέχουνε; Πιο γρήγορα κι από κόψιμο. Δεν είναι τυχαίο.\nΤέλος, επιτρέψτε μου να προβώ σε ορισμένα συμπεράσματα, υπό μορφή ερωτημάτων. Πρώτον, μπερδεύουμε, με πρώτους και καλύτερους τα κομματόσκυλα, τον γνήσιο πατριωτισμό με τον ντεμέκ πατριωτισμό. Και, έπειτα, πόσοι εξ ημών γνωρίζουν τον ορισμό του εθνικισμού; Ο Σαρλ Ντε Γκωλ, Πρόεδρος και Στρατηγός της Γαλλίας, έλεγε: «Πατριωτισμός είναι όταν βάζεις πάνω απ' όλα την αγάπη για τη χώρα σου. Εθνικισμός είναι όταν βάζεις πάνω απ' όλα το μίσος για τις άλλες». Ο γνήσιος πατριωτισμός, λοιπόν, δεν χρειάζεται Ελληνόμετρα και λοιπά αποστάγματα αλχημειών. Αυτά είναι τρίχες κατσαρές. Επομένως, ας αποφασίσουμε τι είδους πατριωτισμό θέλουμε κι ας σταματήσουμε να κρυβόμαστε πίσω από το δάχτυλό μας. Δεύτερον, συχνά λέμε να φύγουν οι ξένοι -αλλά σε ποιους ξένους αναφερόμαστε; Οι ταλαντούχοι και οι ικανοί, όπως ο Κάχι Καχιασβιλι κι ο Γιάννης Αντετοκούμπο, συμπεριλαμβάνονται σε αυτούς; Ή εννοούμε μόνο τους ανίκανους, τους φτωχούς και τους εξαθλιωμένους; Τρίτον, και τελευταίον, γνωρίζουμε τη διαφορά μεταξύ ιθαγένειας και εθνικότητας; Είναι δυνατόν, πιστεύετε, κάποιος που έχει την ελληνική ιθαγένεια (=υπηκοότητα), αλλά όχι την εθνικότητα, να νοιώθει περισσότερο Έλληνας και να εκτιμά πληρέστερα κάποια πράγματα από κάποιον που γεννήθηκε εξ ορισμού Έλληνας; Η απάντηση είναι σαφώς καταφατική. Κι αν αναρωτιέστε (το) γιατί, ρίξτε μια καθαρή, νηφάλια ματιά γύρω σας. Θα εκπλαγείτε με αυτά που θα παρατηρήσετε.\nΥ.Γ.1 Πέρυσι, το σύμπαν συνωμότησε με τέτοιον τρόπο, μαγικό τρόπο, για όλα τα μέλη της παρέας, που μου χάρισε τις πιο τέλειες διακοπές! Φέτος, η κατάσταση φαντάζει μάλλον κάπως διαφορετική. Λέτε να κάνω καμιά θυσία στους Θεούς των Διακοπών;\nΥ.Γ.2 Ο George Harisson γράφει μελωδία και στίχους, ο Paul τραγουδάει, ο Eric Clapton στην lead guitar και εγένετο τραγουδάρα!\nΒομβάρδισε ο KANTHAR0S στις 10:38 π.μ.


Νίκος Νικολόπουλος: Ο κάθε κ. Αλαφούζος αποτελεί αντικείμενο ακηδεμόνευτου κοινοβουλευτικού ελέγχου! - Δελτία Τύπου 2017 - Νίκος Ι. Νικολόπουλος\nΝίκος Νικολόπουλος: Ο κάθε κ. Αλαφούζος αποτελεί αντικείμενο ακηδεμόνευτου κοινοβουλευτικού ελέγχου!\nΑΠΟΡΡΙΦΘΗΚΕ Η ΑΓΩΓΗ ΤΟΥ ΙΔΙΟΚΤΗΤΗ ΤΟΥ ΣΚΑΙ ΣΕ ΒΑΡΟΣ ΤΟΥ ΑΝΕΞΑΡΤΗΤΟΥ ΒΟΥΛΕΥΤΗ\nΜε αφορμή την απόρριψη της αγωγής του ιδιοκτήτη του ΣΚΑΙ Γιάννη Αλαφούζου, ο Πρόεδρος του Χριστιανοδημοκρατικού Κόμματος Ελλάδος και ανεξάρτητος βουλευτής Νίκος Νικολόπουλος προέβη στην ακόλουθη δήλωση:\n«Η απόρριψη της αγωγής του κ. Γιάννη Αλαφούζου σε βάρος μου επιβεβαιώνει το δίκαιο της αταλάντευτης στάσης μου, απέναντι στη θρασύτητα των δυναστών της δημόσιας ζωής του τόπου!\nΟ ιδιοκτήτης του ΣΚΑΙ θεώρησε σκόπιμο να καταφύγει στη Δικαιοσύνη, αν και νόμιμα και θεμιτά εγκαλούμενος από εμένα, προφανώς για να με εκφοβίσει. Εκεί, δηλαδή, που χρώσταγε, ήθελε και το βόδι δικό του!\nΗ ορθή δικαστική απόφαση χαρακτηρίζει και αποδεικνύει το απύθμενο θράσος του κ. Αλαφούζου και ταυτόχρονα επικυρώνει με τον πιο επίσημο τρόπο τη σημασία και την αξία του ακέραιου και ορθώς διενεργούμενου κοινοβουλευτικού ελέγχου. Εκ του ρόλου μου και με συναίσθηση ευθύνης, χωρίς φόβο και εμπάθεια, αυτό είχα πράξει.\nΉλεγξα στη Βουλή τον τρόπο της αγοραπωλησίας του Seven X και τον τραπεζικό δανεισμό του κ. Αλαφούζου. Θυμίζω ότι τότε, μέσα στη Βουλή, ο ιδιοκτήτης του ΣΚΑΙ δεν είχε κρύψει την ενόχλησή του για τις ερωτήσεις μου και με είχε προειδοποιήσει- απειλήσει για προσφυγή του στη Δικαιοσύνη. Το έπραξε και νόμισε ότι θα κιοτέψω. Ίσως δε, πιθανολόγησε ότι θα ζητήσω εξωδικαστικό συμβιβασμό υπό το βάρος της απαίτησής του, που ανερχόταν σε 250.000 ευρώ!\nΗ ελληνική Δικαιοσύνη, όμως, στάθηκε στο ύψος της και η προσπάθεια φιμώσεώς μου από τον κ. Αλαφούζο ματαιώθηκε, επικυρώνοντας το αυτονόητο:\nΌτι, όταν ο κοινοβουλευτικός έλεγχος γίνεται σωστά και υπεύθυνα, ουδείς Αλαφούζος έχει το δικαίωμα να συμπεριφέρεται προκλητικά και ασύδοτα και να «κουνάει το δάκτυλο» στη Δημοκρατία και την ανεξαρτησία της Δικαιοσύνης.\nΑς γίνει άπαξ δια παντός αντιληπτό. Η Ελληνική κοινωνία απαιτεί τη συμμόρφωση της νταβατζηδοκρατίας με το πνεύμα που απαιτούν οι καιροί. Οφείλουν, λοιπόν, οι νοσταλγοί της ασυδοσίας ν’ αλλάξουν μυαλά. Η νέα εποχή δεν ανέχεται απυρόβλητους, άτρωτους, ανέλεγκτους, θαλασσοδανεισμένους επιχειρηματίες και «επιβήτορες» της δημόσιας ζωής του τόπου.\nΟλοκληρώνοντας, θα ήθελα να ευχαριστήσω για την ευτυχή κατάληξη της δικαστικής περιπέτειάς μου τον διαπρεπή δικηγόρο κ. Γιάννη Μαντζουράνη για την δικαστική εκπροσώπησή μου, αλλά και τον δικηγόρο μου κ. Αλέξανδρο Φάρο για την συνδρομή του».


Πόλος έλξης τα λείψανα του Αγίου Βαλεντίνου στη Λέσβο για νέα ζευγάρια από όλο τον κόσμο - Mothersblog.gr\n«Ένοιωσα πολύ συγκινημένη και ευτυχισμένη για το ότι τελικά τα παιδιά μου διάλεξαν να έρθουν στη Μυτιλήνη για τον γάμο της και τίμησαν και εμάς και τους Μυτιληνιούς» δήλωσε η Μυτιληνιά στην καταγωγή μητέρα του γαμπρού. Η ίδια έχει μια αδελφή που ζει στο νησί ενώ ζει στην Αγγλία με τον Πολωνό σύζυγό της.\nΤο ευκατάστατο ζευγάρι έκανε έναν λαμπερό γάμο τηρώντας τις παραδόσεις του τόπου τους. Με «αγγλικά» κοστούμια και κοσμικές φορεσιές μπήκε μια πολυπολιτισμική σφραγίδα. Πάνω από 150 ήταν οι καλεσμένοι του ζευγαριού που ταξίδεψαν από διάφορα μέρη του πλανήτη. Για τη διαμονή τους έγιναν κρατήσεις σε τρία ξενοδοχεία της Μυτιλήνης, ενώ οι περισσότεροι θα έμεναν στο νησί για τουλάχιστον 10 ημέρες συνδυάζοντας την παρουσία τους στο γάμο, με διακοπές. Ο ιερέας του Καθολικού Ναού πατήρ Λέων δήλωσε πολύ ικανοποιημένος από το γεγονός ότι το ζευγάρι επέλεξε τη Μυτιλήνη και τον Καθολικό ναό δικαιώνοντας τις προσπάθειες που έχουν ξεκινήσει στην κατεύθυνση αυτή.\nΛΕΙΨΑΝΑ ΑΓΙΟΥ ΒΑΛΕΝΤΙΝΟΥ\nΛΕΙΨΑΝΑ ΑΓΙΟΥ ΒΑΛΕΝΤΙΝΟΥ ΣΤΗ ΜΥΤΙΛΗΝΗ\nΓΑΜΟΙ ΣΤΗ ΛΕΣΒΟ\nΛΕΙΨΑΝΑ ΑΓΙΟΥ ΒΑΛΕΝΤΙΝΟΥ ΚΑΙ ΓΑΜΟΙ ΣΤΗ ΛΕΣΒΟ


"Όταν ακόμα ήμουν χαρούμενος" | PAOKVoice\n“Όταν ακόμα ήμουν χαρούμενος”\nΈνας μεγάλος πόθος των οπαδών του ΠΑΟΚ είναι να δούνε το μεταγραφικό απόκτημα που δεν παίρνει ποτέ χρόνο συμμετοχής, το όνομα αυτού…Λάζαρος Λάμπρου. Ο Έλληνας παίκτης όταν είχε δοθεί δανεικός είχε αφήσει σε όλες τις ομάδες πολύ θετικές εντυπώσεις. Ωστόσο στον Δικέφαλο δεν παίρνει την ευκαιρία του. Ο ίδιος συμπεριλήφθηκε στην αποστολή για το παιχνίδι με τον ΟΦΗ όπως άλλωστε κι’άλλες φορές. Αλλά η κίνηση σταματάει στην 18αδα και όχι στην ενδεκάδα.\nΟ Λάζαρος Λάμπρου, πέρασε ένα κολαζ φωτογραφιών στο οποίο έχει φωτογραφίες από την ομάδα που δόθηκε πέρυσι δανεικός γράφοντας: “επιστροφή στις αναμνήσεις, όταν ακόμα ήμουν χαρούμενος”.\nTags: Λάζαρος ΛάμπρουΠΑΟΚ


Ειρήνη Τσεσμελή: Δεν μπορείς να σκοτώνεις τη γυναίκα σου και να έχεις μετά σχέσεις με το παιδί σου. Καμία επικοινωνία! - Straight.gr\nHome Life Ειρήνη Τσεσμελή: Δεν μπορείς να σκοτώνεις τη γυναίκα σου και να έχεις μετά σχέσεις με το παιδί σου. Καμία επικοινωνία!\nΕιρήνη Τσεσμελή: Δεν μπορείς να σκοτώνεις τη γυναίκα σου και να έχεις μετά σχέσεις με το παιδί σου. Καμία επικοινωνία!\nΜετά τις εξελίξεις των πρόσφατων γεγονότων που έχουν απασχολήσει όχι μόνο τον εγχώριο αλλά και τον διεθνή Τύπο και έχουν αναστατώσει την κοινή γνώμη, σε σχέση με τον τραγικό θάνατο που επεφύλαξε ο άντρας και σύζυγος στη νεαρή σύζυγο του, στερώντας τη μητέρα από το παιδί τους, είναι χρέος μας να τοποθετηθούμε και να ζητήσουμε την προσοχή του κράτους μέριμνας και δικαίου εν σχέσει με τη διαμεσολάβηση της συνεπιμέλειας και την πάταξη της ενδοοικογενειακής βίας.\nΔυστυχώς δεν είναι το μοναδικό περιστατικό ενδοοικογενειακής βίας που οδηγεί στον θάνατο και δυστυχώς τα θύματα δεν έχουν μιλήσει ή ακόμη κι εάν το έχουν κάνει δεν έχουν ακουστεί, διότι η εικόνα του άντρα με τον οποίο μοιράζονται τη ζωή τους παραπλανεί τον κοινωνικό περίγυρο. Τον τελευταίο καιρό όλοι μιλάμε για την ενδοοικογενειακή βία που είναι ένας βαρυσήμαντος παράγοντας για την ενίσχυση της προστασίας των γυναικών και των παιδιών, κατά κύριο λόγο. Από επικοινωνίες που έχει ο Σύλλογός μας Μονογονεϊκή Οικογένεια και Γυναίκα με γυναίκες από όλη την Ελλάδα διαπιστώνουμε ότι όλες όσες βιώνουν ενδοοικογενειακή βία δεν τολμούν να μιλήσουν είτε όταν το κάνουν πολλές είναι οι περιπτώσεις που σταματούν την επικοινωνία διότι τρομοκρατούνται στην ιδέα μήπως τις καταλάβει ο σύζυγος τους ότι μιλούν. Ο φόβος κυριαρχεί.Παράλληλα, για όσες καταφέρνουν να αποδεσμευτούν με ένα διαζύγιο λόγω των παιδιών, παρατηρείται το φαινόμενο να συνεχίζονται οι παράλογές συμπεριφορές και η δημιουργία προβλημάτων από τους πρώην σύζυγους, σε πολλές περιπτώσεις, ακόμη και εάν αυτοί βρίσκονται σε άλλη σχέση. Δεν σας κρύβω ότι σε συνομιλίες που έχω με τα ΜΜΕ για τη δημοσιοποίηση του θέματος των μονογονεϊκών οικογενειών, ώστε μέσα από τα κανάλια να αναδείξουν τα προβλήματα που αντιμετωπίζουν οι γυναίκες, τα θύματα δεν θέλουν να μιλήσουν διότι πολλές εξ αυτών έχουν δηλώσει ότι φοβούνται τις αντιδράσεις του πρώην συζύγου τους.\nΟ άνθρωπος από τη φύση του είναι ελεύθερος και η προστασία της ζωής είναι ζωτικής σημασίας, πρωτεύον καθολικό και αναφαίρετο δικαίωμα. Προτρέπουμε λοιπόν όλες τις γυναίκες που υπόκεινται σε ενδοοικογενειακή βία, είτε σε όποιας μορφής βία, ακόμη και όταν βρίσκονται εκτός γάμου, να ζητήσουν βοήθεια είτε στην γραμμή 15900 του womensos ή από τον Σύλλογό μας Μονογονεϊκή Οικογένεια και Γυναίκα στο τηλέφωνο 2111179425. Βρισκόμαστε σε άμεση επικοινωνία με την Υφυπουργό Οικογένειας την κ. Συρεγγέλα, πρώην Γεν. Γραμματέα Ισότητας των δύο φύλων που είναι αρωγός μας και πρωτοστατεί σε δράσεις και νομοθετήσεις κατά της ενδοοικογενειακής βίας.\nΣε κάθε περίπτωση, αυτό που θα πρέπει το κράτος να θέσει ως πρώτο πυλώνα εν σχέσει με την συνεπιμέλεια είναι το πρόβλημα ότι η ενδοοικογενειακή βία πολλές φορές ασκείται με τη μορφή ψυχολογικής και ψυχικής βίας από τον άντρα, χωρίς να υπάρχουν σημάδια εμφανή. Αυτός ήταν και ο λόγος που ζητήσαμε τη στήριξη στη διαμεσολάβηση από ψυχολόγους, κοινωνικούς λειτουργούς και ψυχιάτρους, διότι δεν είναι λίγες οι περιπτώσεις που ενώ ο σύζυγος δείχνει ευγενικός, με κατανόηση και φροντίδα, από την άλλη πλευρά ασκεί ψυχική και ψυχολογική βία στη σύζυγό του.\nΜεγάλη προσοχή θα πρέπει να δείξει η δικαιοσύνη, επειδή ο άνθρωπος πολλές φορές δεν είναι αυτό που πραγματικά δείχνει. Προσωπικό παράδειγμα: Είχα ραντεβού στη ΔΟΥ Καλλιθέας και είδα ένα ζευγάρι ηλικιωμένο στην είσοδο. Ο σύζυγος χωρίς να τον γνωρίζω, καλημέρισε, ήταν ευγενέστατος και μπήκαμε και οι τρεις μας στο ασανσέρ. Μέσα στο ασανσέρ τσίμπαγε την γυναίκα του και την απειλούσε, βρίζοντας την σιγανά χωρίς εγώ βέβαια να γνωρίζω το θέμα. Η γυναίκα, με τρόμο στα μάτια, λούφαξε χωρίς να μιλά, ενώ ο σύζυγός της συνέχιζε, στριμώχνοντας την στη γωνία μπροστά στα μάτια μου, να την βρίζει ψιθυριστά και να την τσιμπάει. Αμέσως επενέβην και του είπα ότι θα φωνάξω την αστυνομία γιατί συμπεριφέρεται κατ’ αυτόν τον τρόπο, σε δημόσιο χώρο. Αμέσως άλλαξε τρόπο συμπεριφοράς και είπε ότι ήταν αστείο, ενώ η γυναίκα δεν μίλησε καθόλου. Σας λέω λοιπόν ότι ενώ φαινόταν ευγενέστατος στον έξω κόσμο, μπροστά μου ξεδιάντροπα έδειξε τι κάνει στη γυναίκα του και την οικογένειά του. Είναι βέβαια υποχρέωσή μου να αναφέρω ότι ενδοοικογενειακή βία υφίστανται οι γυναίκες κυρίως και τα παιδιά, που είναι συγκριτικά ανίσχυρα άτομα, λογω φύλου και ηλικίας.\nΌπως είδαμε, η ψυχολογική βία στα τελευταία στάδια οδηγεί με μαθηματική ακρίβεια στον θάνατο εάν το άτομο συνεχίζει να παραμένει σε νοσηρό περιβάλλον. Οι γυναίκες βιάζονται και κακοποιούνται και η πολιτεία πρέπει να προβεί σε άμεση στήριξη και προστασία των γυναικών και των παιδιών τους. ΜΙΛΗΣΤΕ, ΖΗΤΗΣΤΕ ΚΑΙ ΘΑ ΣΑΣ ΔΟΘΕΙ. ΠΑΡΤΕ ΤΗ ΖΩΗ ΣΤΑ ΧΕΡΙΑ ΣΑΣ! Μην αφήσετε κανέναν να φτάσει στα τελικά στάδια διότι δεν έχει επιστροφή!!! Κάντε το για τα παιδιά σας, για να συνεχίσουν μια ομαλή ζωή γιατί για τα παιδιά σας το παράδειγμα είστε όλοι εσείς.\nΟ Σύλλογός μας κατέθεσε σχετικό αίτημα στο Υπουργείο Δικαιοσύνης τα εξής. Οι συζυγοκτόνοι να απομακρύνονται από τα παιδιά τους, αφού αφαίρεσαν τη ζωή του ανθρώπου που τα έφερε στη ζωή. Τότε και τα παιδιά κινδυνεύουν σε κάθε περίπτωση. Άλλωστε δεν είναι δυνατόν τα παιδιά να μην κληρονομούν στοιχεία χαρακτήρα και χαρακτηριστικά και των δύο γονιών. Αυτό σημαίνει ότι στο παιδί τους θα βλέπουν στοιχεία του ανθρώπου που αφαίρεσαν την ζωή του. Αυτό να είναι απόλυτο και μη αναστρέψιμο. ΚΑΜΙΑ ΕΠΙΚΟΙΝΩΝΙΑ ΚΑΙ ΚΑΝΕΝΑ ΔΙΚΑΙΩΜΑ. Κανένα παιδί δεν θέλει καμία σχέση με τον γονέα που αφαίρεσέ την ζωή του άλλου γονιού χωρίς κανένα λόγο. Οι συζυγοκτόνοι να μην έχουν δικαίωμα κανένα επάνω στα παιδιά τους, ποτέ ξανά. Στην περίπτωση αυτή τα παιδιά να δίδονται στους παππούδες είτε σε κοντινούς συγγενείς, αφού ελεγχθούν από ψυχολόγους και κοινωνικούς λειτουργούς και εάν το παιδί είναι σε ηλικία που μπορεί να ερωτηθεί να ερωτείται.\nΤέλος εκείνοι οι σύζυγοι που κακοποιούν τις γυναίκες και τα παιδιά να απομακρύνονται εκτός εάν τα παιδιά συμφωνούν να υπάρχει επικοινωνία με τον πατέρα τους. Μόνο τότε να μπορεί να τα βλέπει. Οι άνθρωποι που κακοποιούν σε καμία περίπτωση δεν δίνουν καλά πρότυπα στα παιδιά τους και σε καμία περίπτωση τα παιδιά δεν θα έχουν ψυχική ισορροπία. Ακόμη και τα ζώα στην φύση προστατεύουν τα μωρά τους και απομακρύνουν τα βλαπτικά ζώα από τα παιδιά τους!!!!\nΦοροτεχνικός – Λογίστρια – Οικονομική Σύμβουλος\nΘράκης 10, Άγιος Δημήτριος Μπραχάμι\nΕιρήνη Τσεσμελή: Δεν μπορείς να σκοτώνεις τη γυναίκα σου και να έχεις μετά σχέσεις με το παιδί σου. Καμία επικοινωνία! Reviewed by Straight.gr on 04 Ιουλίου Rating: 5


Στο πλαίσιο του περιβαλλοντικού βιωματικού προγράμματος "Νερό", οι μαθητές και οι μαθήτριες της Α' τάξης επισκέφτηκαν το Ρωμαϊκό υδραγωγείο του Χορτιάτη και τα "Πλατανάκια". Η πρώτη μας στάση έγινε στον Χορτιάτη, όπου, αφού μας δόθηκαν οι ακατάλληλες οδηγίες από τον ξεναγό μας, παρατηρήσαμε τη βάση του υδραγωγείου αλλά και τη στέψη-κορυφή του. Είδαμε τον τρόπο κατασκευής του και μάθαμε πώς κυλάει το νερό μέσα από αυτό.\nΈπειτα, κατεθυνθήκαμε προς τα "Πλατανάκια", όπου και πραγματοποιήσαμε μία μικρή πεζοπορία πλάι στο ρέμα, μέχρι τη θέση-αδιέξοδο που υπάρχει ένας μικρός καταρράκτης. Εκεί, κάναμε μία αναφορά στη σύνδεση του νερού με το Υδραγωγείο που είχαμε προηγουμένως επισκεφτεί, ενώ στον χρόνο που μας απέμεινε, σταματήσαμε στην υπαίθρια παιδική χαρά, μετά το μικρό φράγμα, για κολατσιό και ελεύθερο παιχνίδι. Περάσαμε υπέροχα!


Αποτρίχωση Άντρες – SKINLAB Dr. Constantinos Symeonides M.D – Dermatologist Nicosia, Cyprus\nHome / Αποτρίχωση Άντρες\nΗ αποτρίχωση laser αποτελεί μία από τις πιο εφαρμοζόμενες κοσμητικές υπηρεσίες σε όλες τις χώρες του δυτικού κόσμου. Μάλιστα, από το 1997 φέρει την έγκριση του Αμερικανικού Οργανισμού Τροφίμων και Φαρμάκων (FDA) και πλέον αποτελεί την πιο ενδεδειγμένη και διαδεδομένη τεχνική για τη μόνιμη εξάλειψη της ανεπιθύμητης τριχοφυΐας.\nΠΕΡΙΟΧΕΣ ΛΕΙΖΕΡ ΑΝΤΡΩΝ\nΠρόσωπο , Αυτιά, ζυγωματικά, λαιμός\nΑκρίβεια: Βασισμένο στην αρχή της επιλεκτικής φωτοθερμόλυσης, το laser δρα επιλεκτικά στους τριχικούς θυλάκους, αφήνοντας ανέπαφους τους γύρω ιστούς.\nΜόνιμα αποτελέσματα: Καθώς το laser στοχεύει στον θύλακα της τρίχας, δηλαδή στο σημείο γένεσης και ανάπτυξής της, η τρίχα φύεται όλο και πιο αδύναμη, με αποτέλεσμα ο κύκλος ζωής της να ελαχιστοποιείται. Μετά τον αρχικό κύκλο θεραπειών, η αίσθηση του δέρματος είναι βελούδινη. Για τη συντήρηση του αποτελέσματος, αρκεί μία επαναληπτική συνεδρία ανά μακρά χρονικά διαστήματα.\nΑνώδυνη μέθοδος: Στις περιοχές της θεραπείας εφαρμόζεται αναισθητική κρέμα, έτσι ώστε κατά τη διάρκεια της συνεδρίας να υπάρχει μονάχα μία ήπια ενόχληση.\nΜπορεί η εξάλειψη της ανεπιθύμητης τριχοφυΐας να αποτελεί κατά κύριο λόγο μία κοσμητική υπηρεσία, όμως η ιατρική επίβλεψη είναι απαραίτητη.\nΕτσι στο δερματολογικό μας ιατρείο η εφαρμογή λέιζερ γίνετια υπό την επίβλεψη του δερματολόγου μας Δρ.Συμεωνίδη με μακρά εμπειρία στην αποτρίχωση.


Άλλα πριν και άλλα τώρα;\nΠολλοί Έλληνες ελπίζουν με την νέα κυβέρνηση να μπουν τα πράγματα σε μια σειρά, να σταματήσει ο παραλογισμός των προηγούμενων ετών που ήθελε τους πολίτες να χάνουν ότι έχουν και δεν έχουν για να «πληρώσουν» αυτά που ζητούσε το κράτος, και που στο φινάλε, τα είχαν πληρώσει ΗΔΗ πολλές φορές.\nΕίδαμε και ακούσαμε ΚΑΤΑΠΤΥΣΤΕΣ δηλώσεις τέως υπουργών και πολιτικών στελεχών, που σύμφωνα με αυτές, έπρεπε όσοι χρωστούσαν να χάσουν τα σπίτια τους, τις περιουσίες τους, για να πάρει το «κράτος» λεφτά.\nΑπέναντι σε αυτές τις δηλώσεις, στεκόταν με «πύρινες» διαμαρτυρίες σύσσωμη η τωρινή κυβέρνηση, κατακεραυνώνοντας τις κινήσεις των προηγούμενων.\nΗ σκέψη μας τότε ήταν πως είχαμε επιτέλους κάποιους πολιτικούς να μας «υπερασπίζονται» ρε παιδί μου.\nΚάποιους που καταλάβαιναν πως έχουμε στεγνώσει, δεν έχουμε όχι για να πληρώσουμε, αλλά ακόμα και για να φάμε.\nΈγιναν εκλογές, βγήκε η νέα κυβέρνηση, και ήρθε η πρώτη σφαλιάρα σχετικά με πληρωμές!\nΗ αναπληρώτρια υπουργός οικονομικών κυρία Βαλαβάνη, κάλεσε, τους πολίτες να πληρώσουν τη δόση του ΕΝΦΙΑ για το 2014, να καταβάλουν το ΦΠΑ του 2014, αλλά και να ενταχθούν -όσοι μπορούν να το κάνουν και δεν το έχουν κάνει-άμεσα στη ρύθμιση των 100 δόσεων. Παράλληλα, προανήγγειλε ότι η ελληνική κυβέρνηση θα αποκαταστήσει τις 15.000 οικογένειες, αναφερόμενος στους μικροομολογιουχους.\nΝα πληρώσουν οι πολίτες, αλλά ΜΕ ΤΙ ΚΑΙ ΠΩΣ;\nΤο φορολογικό στη χώρα μας τα τελευταία χρόνια έτσι όπως το έκοψαν και το έραψαν, είναι «η πληρώνεις (με ότι έχεις) και δεν έχεις να ζήσεις, η αυτά που έχεις, τα λίγα, τα κρατάς για την οικογένεια σου, και δε τα δίνεις στο κράτος».\nΑυτό το δίλλημα μπαίνει εκβιαστικά σε κάθε ελληνική οικογένεια, ΚΑΙ ΣΗΜΕΡΑ.\nΜε δυο λόγια, «η εμείς η το κράτος».\nΚαι επειδή πολλοί θα πέσουν να με φάνε (με αφήνει παγερά αδιάφορο), να υπενθυμίσω πως δεν άλλαξε κάτι ακόμα!\nΑκόμα έχουμε μεγάλη ΑΝΕΡΓΙΑ, ακόμα έχουμε παιδιά που υποσιτίζονται, ακόμα έχουμε μια άρρωστη υγεία, ακόμα τέλος πάντων έχουμε την «κληρονομιά» που άφησε η προηγούμενη κυβέρνηση και καλούμαστε ΕΜΕΙΣ, οι «μικροί», να πληρώσουμε τον βαρύ της φόρο.\nΜια από τα ίδια λοιπόν ακόμα.\nΜΑΚΑΡΙ η κυβέρνηση να μπορέσει να βάλει μια τάξη σε αυτό το μπάχαλο, ΜΑΚΑΡΙ να αρπάξει επιτέλους εκείνους που χρωστούν ΤΑ εκατομμύρια και να τους βάλει να πληρώσουν, γιατί μέχρι και τώρα, καλούμαστε ΕΜΕΙΣ, να καλύψουμε τα δικά τους χρέη.\nΚυρία Υφυπουργέ, πολύ θα θέλαμε να πληρώσουμε, να είστε σίγουρη γι αυτό, αλλά αδυνατούμε…\nΤο δίλλημα που λέγαμε πιο πάνω!\nΠεριμένουμε όμως από εσάς, το ΑΠΑΙΤΟΥΜΕ, να μην «ξεσπάσετε» επάνω μας, με οποιονδήποτε τρόπο όπως οι προκάτοχοι σας για να κλείσετε την «τρύπα» στα έσοδα του κράτους.\nΚαι όπως βλέπω, ακόμα ΔΕΝ είδατε προσεκτικά ΕΜΑΣ τους μικρούς, ΟΧΙ για φοροαπαλλαγές και τέτοια, αλλά για να πάρετε έναν «μπούσουλα» σε τι κατάσταση είναι η ραχοκοκαλιά της χώρας, την οποία οι διάφορες «πολιτικές» την έχουν τσακίσει.\nΔείτε μας λίγο πιο προσεκτικά, και να είστε σίγουρη πως αυτό θα σας βοηθήσει για τις επόμενες κινήσεις σας.\nΚαλείτε τον κόσμο να «πληρώσει», αλλά πείτε μου, ΠΟΙΟΝ ΚΟΣΜΟ;\nΠροηγούμενο άρθρο«Aυτοκτόνησαν» την οικογένεια και τον σκηνοθέτη της αντι-νεοταξίτικης ταινίας Grey State\nΕπόμενο άρθροΗ αναπηρία σε ένα “ανάπηρο σύστημα”


Μουσικά Φεστιβάλ Αύγουστος 2018: 5 events που δεν πρέπει να χάσεις! - Frapress\nΜουσικά Φεστιβάλ Αύγουστος 2018: 5 events που δεν πρέπει να χάσεις!\nΜαίρη Μαθιουδάκη 28/07/2018 EventsΔιασκέδασεΠροτεινόμενο\nΈχοντας φτάσει στην καρδιά του καλοκαιριού θέλουμε να σου υπενθυμίσουμε μερικά από τα Φεστιβάλ που αξίζεις να επισκεφτείς.\nΤι θα έβαζες δίπλα στη λέξη καλοκαίρι;\nΜήπως ήλιος, ζέστη, παραλία, διακοπές ή μήπως έρωτας, ατελείωτα ξενύχτια, καρπούζι και άφθονος ύπνος;\nΑν ρωτούσες πάντως εμένα, χωρίς ιδιαίτερη σκέψη θα σου απαντούσα αμέσως ΦΕΣΤΙΒΑΛ!!\nAν λοιπόν είσαι μουσικόφιλος/-η ή εραστής της τέχνης γενικότερα, σου αρέσει να επισκέπτεσαι νέα μέρη, να γνωρίζεις ανθρώπους με κοινά ενδιαφέροντα, επιδιώκεις την κατασκηνωτική εμπειρία τα καλοκαιρινά φεστιβάλ είναι αναμφίβολα η ευκαιρία σου.\nΠοτάμια, παραλίες, δάση… Όπου και να βρεθείς σίγουρα θα βρεις μια μουσική γιορτή που θα σε παρασύρει σε μια περιπέτεια «φεστιβαλικών» διαστάσεων!\nΔεδομένου όμως ότι οι επιλογές είναι πολλές και δε θα ξέρεις ποιο να διαλέξεις, αποφάσισα να κάνω εγώ την περισσότερη «δουλειά» για εσένα… Έτσι έψαξα, ρώτησα και με χαρά σου παραθέτω κάποια από τα Φεστιβάλ του Αυγούστου που δεν πρέπει να χάσεις!!\nTo Φεστιβάλ θεσμός της ελληνική υπαίθρου ανοίγει για 4 μέρες τις πόρτες του, αυτή τη φορά ανανεωμένο!\nΜπορεί το line-up να διαφέρει από αυτό που έχουμε συνηθίσει τα τελευταία χρόνια, οι νέοι όμως διοργανωτές υπόσχονται ότι και φέτος το River Party, το θρυλικό αυτό μουσικό και κατασκηνωτικό φεστιβάλ, θα σου χαρίσει μοναδικές στιγμές.\nRock, Pop, Φοκλόρ, Ηip-Hop, λαϊκό και πολλά ακόμη μουσικά είδη δίνουν το δικό τους ραντεβού στο Νεστόριο Καστοριάς.\nΆλλωστε στο River, όλοι χωράνε!\n2. 5ο Zero Festival\nTo Zero Festival στη λίμνη Ζηρού θα μπορούσε να χαρακτηριστεί ως το σημείο αναφοράς των καλλιτεχνικών δρώμενων της Βορειοδυτικής Ελλάδας.\nΓια ακόμη μια χρονιά το Zero Festival είναι η συνάντηση του καλοκαιριού, εκεί όπου το φυσικό τοπίο μετατρέπεται σε μια μεγάλη πολιτιστική διοργάνωση, δημιουργώντας ένα εκρηκτικό μείγμα ακουσμάτων και στιγμών!\nΈνας καλλιτεχνικός καμβάς που έχει κεντηθεί με μουσικές και αθλητικές δραστηριότητες σε περιμένει να τον αγκαλιάσεις και να ανακαλύψεις μέσα από αυτόν τη μαγεία της λίμνης.\nΤο μουσικό ντύσιμο του διημέρου αναλαμβάνουν οι: Kadebostany, Active Member, Imam Baildi, Baildsa, Lia Hide, Atomic Love!\nΤο σίγουρο είναι ένα, Ραντεβού στη Λίμνη!!\nΠού: Λίμνη Ζηρού, Φιλιππιάδα\nΠότε: 10-11 Αυγούστου\n3. Ireon Music Festival\nΌταν ο ήλιος δύει, η μουσική ανατέλλει στη…Σάμο! Με το σύνθημα «Where Sounds Inspires» οι διοργανωτές του Ιreon Music Festival σε προσκαλούν σε ένα ξέφρενο μουσικό τριήμερο.\nΓια 15η συνεχή χρονιά η Σάμος ετοιμάζεται να σου προσφέρει την απόλυτη μουσική εμπειρία, μια εμπειρία γεμάτη από διασκέδαση και μουσικές συναντήσεις!\nΑν θέλεις λοιπόν και εσύ να χορέψεις στους ρυθμούς του Dj Cayetano, να σιγοτραγουδίσεις την παιχνιδιάρικη «Λόλα» του Κωστή Μαραβέγια, να αφεθείς στο reggae ηχόχρωμα των Inner Circle (Jamaica) και του διδύμου «Κακό Συναπάντημα Sound System», απολαμβάνοντας την ροκ παρουσία και χροιά του Βασίλη Παπακανωνσταντίνου, δεν έχεις παρά να κλείσεις εισιτήρια για την όμορφη Σάμο.\nΠού: Ηραίο Σάμου\n4. 4ο Διεθνές Φεστιβάλ Μολύβου («Γένεσις»)\nΓια εσένα που αναζητάς μια διαφορετική μουσική περιπλάνηση το Διεθνές Φεστιβάλ Μολύβου είναι αυτό που ψάχνεις∙ ένα ξάφνιασμα των αισθήσεων στο Βόρειο Αιγαίο.\nΤα καλντερίμια, οι ναοί, οι παραλίες, τα πάντα στον ομώνυμο παραδοσιακό οικισμό της Λέσβου θα κλείσουν μέσα τους την πολυμορφία της κλασικής μουσικής.\nΤο Φεστιβάλ υπογράφουν 27 ταλαντούχοι και βραβευμένοι σολίστ της εγχώριας και ξένης μουσικής σκηνής, όπως ο Λαρς Φογκτ και ο Δημήτρης Τηλιάκος, οι οποίοι ευελπιστούν μέσα από τις ιδιαίτερες αυτές μουσικές εξορμήσεις να εισάγουν τον ακροατή και επισκέπτη σε μια νέα διάσταση της κλασικής μουσικής, στη γένεση μιας διαφορετικής ταυτότητας, μιας ταυτότητας που χρειάζεται να διερευνηθεί, να ανακαλυφθεί εκ νέου.\nΠού: Μόλυβος Λέσβου\nΠότε: 8-19 Αυγούστου\nBonus mini Festival\nΣε ένα μέρος που η φύση κλέβει την παράσταση, εκεί που το άγριο και απόκρημνο πρόσωπο της Ηπείρου σε μαγνητίζει, βρίσκεται η Κόνιτσα.\nΣε αυτή λοιπόν την κωμόπολη της Ηπείρου, στην οποία δε ξέρεις τι να πρωτοερωτευτείς, εύχομαι να σε βγάλει ο δρόμος σου στις 16 Αυγούστου.\nΕκείνη τη μέρα στο σπίτι της Χαμκώς, της μητέρας του Αλή Πασά, ο Μάλαμας, ο «ασημένιος» άντρας, και ο Θανάσης Παπακωνσταντίνου, αυτός ο φωτογράφος των ήχων και των στίχων, θα «ποτίσουν» με τις φωνές τους το τοπίο.\nevents 2018ΕλλάδαΜουσικά φεστιβάλμουσικήνησιάταξίδιατέχνηφεστιβάλ\nΠροηγούμενο άρθροΑβοκάντο: 4 πανεύκολες και υγιεινές γευστικές αμαρτίες\nΕπόμενο άρθροΠυρκαγιά στην Αττική: Πύρινη Οργή


MotorSite - Τα Τέμπη στην κυκλοφορία\nΤα Τέμπη στην κυκλοφορία\nΕπιτέλους περισσότερη ασφάλεια\nΗ μεγαλύτερη σήραγγα των Βαλκανίων δίνεται στην κυκλοφορία. Είναι γεγονός ότι, η σήραγγα Τεμπών είναι η μεγαλύτερη οδική σήραγγα της Ελλάδας και των Βαλκανίων και θα σώσει κυριολεκτικά δεκάδες ζωές, ενώ θα ανακουφίσει κυκλοφοριακά εκατοντάδες χιλιάδες οδηγούς. Η παράδοση στην κυκλοφορία αναμένεται 31 Μαρτίου ή το αργότερο στις 3 Απριλίου.\nΕπιτέλους το έργο αυτό ολοκληρώνεται μετά από 45 χρόνια εργασιών. Είναι αναμφίβολα η κορυφαία στιγμή στα οδικά έργα με το τελευταίο τμήμα να ενώνει οριστικά Αθήνα και Θεσσαλονίκη και να κατεβάζει τον χρόνο σε περίπου 4 ώρες και 15 λεπτά. Μετά την παράδοση του έργου αυτού κανένα από τα 503χλμ της διαδρομής Αθηνών - Θεσσαλονίκης δεν θα είναι παλιός εθνικός δρόμος.\nΗ μεγαλύτερη σήραγγα στο τμήμα των Τεμπών έχει μήκος 6 χλμ. Συνολικά, η κατασκευή του νέου τμήματος του αυτοκινητόδρομου περιλαμβάνει δύο δίδυμες σήραγγες στα Τέμπη μήκους 2 και 6 χιλιομέτρων και μία δίδυμη σήραγγα στον Πλαταμώνα μήκους 2,7 χιλιομέτρων, 14 χιλιόμετρα ανοιχτών δρόμων , 17 χλμ. από δευτερεύουσες οδούς και οδούς εξυπηρέτησης και ακόμη 22 γέφυρες, 5 νέους ανισόπεδους κόμβους, κτίρια εξυπηρέτησης σηράγγων, κ.α. Είναι πολύ σημαντικό να σημειώσουμε ότι κατά μήκος του αυτοκινητόδρομου θα κατασκευαστούν και θα λειτουργήσουν 5 νέοι Σταθμοί Εξυπηρέτησης Αυτοκινητιστών ανά κατεύθυνση.\nΗ ολοκλήρωση του όλου έργου σηματοδοτεί νέες χρονικές αποστάσεις για κάθε προορισμό, αλλά πάνω απ΄ όλα κορυφαία οδική ασφάλεια. Και το γεγονός αυτό έχει τη σημασία του, αφού όλες τις περασμένες 10ετίες το τίμημα θανάτων στην κοιλάδα των Τεμπών ήταν τεράστιο για τη χώρα.\nΤώρα μέσω του νέου αυτού έργου η απόσταση από Αθήνα για Κατερίνη θα διαρκεί 3 ώρες και 30 λεπτά, από Θεσσαλονίκη για Λάρισα μία ώρα και 15 λεπτά, ενώ από Θεσσαλονίκη για Λαμία μόλις 2 ώρες και 45 λεπτά. Και όλα αυτά με τη μέγιστη ασφάλεια που μπορούν να μας παρέχουν οι σύγχρονοι αυτοκινητόδρομοι, αλλά και οι σήραγγες. Φαίνεται ότι είναι θέμα ημερών η παράδοση του τόσο σημαντικού αυτού έργου στην κυκλοφορία.\nΕίναι πολύ ευχάριστο να αναφερόμαστε στην ολοκλήρωση και άλλων σημαντικών οδικών έργων, τα οποία θα έπρεπε, όμως, να είχαν ολοκληρωθεί 10ετίες πριν. Κάλλιο αργά παρά ποτέ. Στην Ιόνια οδό στην Ήπειρο, η ολοκλήρωση των έργων βρίσκεται στο 89,23%. Τώρα από Ρίο προς Ιωάννινα η διαδρομή από 3 ώρες που είναι σήμερα θα ολοκληρώνεται σε μία ώρα και 40 λεπτά. Τα 196 χλμ. του συνολικού έργου περιλαμβάνουν 24 γέφυρες, 4 σήραγγες, 74 κάτω διαβάσεις και 36 άνω διαβάσεις. Έργο πνοής όχι μόνο για την περιοχή, αλλά και ολόκληρη τη χώρα.\nΚι εδώ φαίνεται ότι το όλο έργο πηγαίνει σύμφωνα με το πρόγραμμα. Με την αποπεράτωση του έργου η διαδρομή Αθήνας - Πάτρας των 201,5 χλμ. θα ολοκληρώνεται σε μια ώρα και 50 λεπτά με μέση ωριαία ταχύτητα 120 χλμ/ώρα. Το συνολικό έργο στην Πελοπόννησο περιλαμβάνει 12 σήραγγες μήκους 16 χλμ. με τις 4 από αυτές να έχουν μήκος 8,2 χλμ. Στην περιοχή Παναγοπούλας, μεταξύ Αιγίου και Ρίου, η μεγαλύτερη σήραγγα λεχει μήκος 4 χλμ. και είναι η τρίτη μεγαλύτερη στη χώρα.\nΗ ολοκλήρωσή του μειώνει την απόσταση μεταξύ Τρικάλων και Ξυνιάδων (32 χλμ. από τη Λαμία) κατά 30 λεπτά. Ένας δρόμος συνολικού μήκους 80 χλμ. Μένει τώρα το τμήμα από Ξυνιάδα προς Λαμία, μήκους 32,5 χλμ. το οποίο ξεκινά εντός της χρονιάς για να παραδοθεί στο τέλος του 2020. Ευχόμαστε να ολοκληρωθεί γρήγορα.


ΑΙΤΗΣΕΙΣ ΓΙΑ ΑΔΕΙΑ ΧΡΗΣΗΣ ΚΟΙΝΟΧΡΗΣΤΟΥ ΧΩΡΟΥ ΣΤΟ ΔΗΜΟ ΘΗΡΑΣ – Νέα από την Σαντορίνη με τον Δημήτρη Πράσσο\nΜΕΧΡΙ 30 ΑΠΡΙΛΙΟΥ Η ΠΡΟΘΕΣΜΙΑ\n“Ο Δήμος Θήρας καλεί όλους τους ενδιαφερόμενους επιχειρηματίες έως 30/04/2018 να προσέλθουν στην οικονομική υπηρεσία του Δήμου Θήρας προκειμένου να υποβάλουν αίτηση για τη χορήγηση άδειας χρήσης κοινόχρηστου χώρου στην προβολή των επιχειρήσεών τους προσκομίζοντας :\nΑίτηση (παραλαμβάνεται & συμπληρώνεται επί τόπου στο Δήμο).\nΑντίγραφο άδειας λειτουργίας/γνωστοποίησης, στην οποία πρέπει να αναφέρεται η δυνατότητα τοποθέτησης καθισμάτων σε υπαίθριο χώρο.\nΤαμειακή απόδειξη του τρέχοντος έτους.\nΤοπογραφικό διάγραμμα ή σκαρίφημα (του κοινόχρηστου χώρου που αιτούνται).\nΒεβαίωση μη οφειλής από το Δήμο Θήρας.\nΦωτοτυπία τελευταίας άδειας χρήσης κοινόχρηστου χώρου.\nΑντίγραφο άδειας λειτουργίας/γνωστοποίησης.\nΤοπογραφικό διάγραμμα ή σκαρίφημα (του κοινόχρηστου χώρου που αιτούνται) στο οποίο να φαίνονται τα ακριβή τ.μ. που καταλαμβάνουν τα προς επίδειξη αυτοκίνητα και δίτροχα επί του κοινόχρηστου χώρου, μπροστά από το κατάστημα που αιτείται την άδεια.\nΑπόφαση Δημοτικού Συμβουλίου, όπου θα εγκρίνεται η κατ’ εξαίρεση παραχώρηση του χώρου για το σκοπό αυτό (η εισήγηση γίνεται από την ελεγκτική αρχή).\nΕγγυητική επιστολή αναγνωρισμένης τράπεζας καλής εκτέλεσης των όρων της άδειας χρήσης ίσης προς το 100% του αναλογούντος τέλους. Δεν είναι αναγκαία η προσκόμιση εγγυητικής επιστολής, αν το τέλος του παραχωρούμενου χώρου είναι μικρότερο των 1.200 ευρώ (άρθρο 16 Ν. 3254/2004) (θα την προσκομίσουν μετά τον έλεγχο της επιτροπής)”.\nΕτικέτες: άδειεςΔήμος ΘήραςΚοινόχρηστοι Χώροιτραπεζοκαθίσματα\nΕπόμενο άρθρο ΛΟΙΠΟΝ, ΣΤΑΜΑΤΗΣΤΕ ΤΑ ΑΥΤΟΓΚΟΛ\nΠροηγούμενο άρθρο ΕΡΓΑ ΣΤΑ ΝΗΣΙΑ ΤΗΣ ΠΕΡΙΦΕΡΕΙΑΚΗΣ ΕΝΟΤΗΤΑΣ ΘΗΡΑΣ


meteoparea: Ο Καιρός στην Ελλάδα-Aττική-Θεσσαλονίκη την Πέμπτη-Παρασκευή 20-21/12/2012\nΟ Καιρός στην Ελλάδα-Aττική-Θεσσαλονίκη την Πέμπτη-Παρασκευή 20-21/12/2012\nΒελτιώνεται ο καιρός την Πέμπτη στην δυτική και βορειοδυτική Ελλάδα με αρκετό κρύο ,ηλιοφάνεια και λίγες νεφώσεις πρόσκαιρα πυκνές.\nΗλιοφάνεια και στην δυτική και κεντρική Μακεδονία με λίγες πρόσκαιρες νεφώσεις πιο πυκνές στην νότια Χαλκιδική ενώ και στην ανατολική Μακεδονία-Θράκη νωρίς το πρωί θα έχουμε κάποιες πυκνές νεφώσεις που ίσως δίνουν ασθενείς χιονοπτώσεις ακόμα και στα πεδινά του Έβρου .\nΣτην υπόλοιπη Ελλάδα και κυρίως από το ύψος της νότιας Χαλκιδικής ,στις Σποράδες,στην Εύβοια-ΒΑ Αττική μέχρι και τις Κυκλάδες-Κρήτη και τα Δωδεκάνησα ο καιρός θα είναι μουντός με συννεφιά και ασθενείς τοπικές βροχές χειμωνιάτικου τύπου συνοδεία βοριάδων.\nΝωρίς το πρωί καταιγίδες θα εκδηλωθούν σε Κρήτη –Δωδεκάνησα.\nΌσον αφορά την Πελοπόννησο ο καιρός θα είναι βελτιωμένος με λίγες νεφώσεις πρόσκαιρα πυκνές στην Μεσσηνία όπου είναι πιθανό να βρέξει. Στην υπόλοιπη Πελοπόννησο λίγες νεφώσεις πυκνές κυρίως σε Κορινθία-Αρκαδία .\nΧιονοπτώσεις θα εκδηλωθούν στα ορεινά της Εύβοιας καθώς και στα ορεινά της Αττικής όπως και στα βουνά της Κρήτης.\nΟι άνεμοι θα πνέουν βόρειοι βορειοδυτικοί στο Ιόνιο στα 5-6 και τοπικά 7-8 μποφόρ. Στο Αιγαίο βόρειοι βορειοανατολικοί στα 6-7 και τοπικά 8-9 μποφόρ.\nΗ θερμοκρασία σε σημαντική πτώση από βορρά προς νότο.\nΟ καιρός στην Θεσσαλονίκη και την Αττική την Πέμπτη-Παρασκευή 20-21/12/2012:\nΒελτιωμένος θα είναι ο καιρός με αρκετό κρύο και λίγες νεφώσεις πιο πυκνές στην νότια Χαλκιφική που ίσως εκδηλώνονται ασθενείς βροχές. Ωστόσο στην Θεσσαλονίκη θα έχουμε ηλιοφάνεια με πολύ λίγες νεφώσεις μέχρι και το τέλος της ημέρας. Πολύ καλή διαύγεια και ορατότητα λόγω του βαρδάρη.\nΟι άνεμοι θα πνέουν βόρειοι βορειοδυτικοί στα 4-5 και τοπικά 6 μποφόρ.\nΗ θερμοκρασία θα σημειώσει πτώση και το μεσημέρι θα φτάνει τους 6-8οC την Πέμπτη και την Παρασκευή αντίστοιχα .Νωρίς το πρωί στο εσωτερικό του νομού θα έχουμε και αρνητικές θερμοκρασίες .\nΟ καιρός θα είναι πιο μουντός και χειμωνιάτικος την Πέμπτη στο νομό με πυκνή συννεφιά πιο πολύ στα βόρεια βορειοανατολικά τμήματα του νομού ,ενώ κάποια ανοίγματα θα υπάρχουν προς τα κεντρικά και νότια τμήματα του νομού. Έτσι ήδη από το πρωί θα εκδηλώνονται ασθενείς τοπικές βροχές στην βορειοανατολική Αττική και στους γύρω ορεινούς όγκους ενώ θα σημειωθούν και πρόσκαιρες χιονοπτώσεις στην Πάρνηθα πάνω από τα 600-700 μέτρα και στην Πεντέλη πάνω από τα 900-1000 μέτρα. Μέχρι και το τέλος της ημέρας έτσι θα κυλίσει ο καιρός με συννεφιά και κάποιες ασθενείς βροχές πιο πολλές στα βόρεια και ανατολικά του νομού όπου θα είναι πιο κλειστός ο καιρός.\nΟι άνεμοι θα πνέουν βόρειοι στα 5-6 και τοπικά 7 μποφόρ.\nΗ θερμοκρασία το μεσημέρι θα φτάσει τους 9-11οC στα κεντρικά και νότια νοτιοδυτικά τμήματα του νομού .Στα βόρεια και ανατολικά θα είναι 4-5οC πιο χαμηλή.\nΤις πρωινές ώρες οι θερμοκρασίες θα είναι κοντά στους 2-4οC στην υπερβόρεια ορεινή Αττική .\nΤην Παρασκευή ο καιρός θα είναι καλύτερος με λίγες νεφώσεις πρόσκαιρα πυκνές στην βορειοανατολική Αττική που ίσως δίνουν και πάλι ασθενείς τοπικές βροχές καθώς και ένα ελαφρύ πασπάλισμα στα ορεινά.\nΟι άνεμοι θα εξασθενήσουν και η θερμοκρασία θα σημειώσει μικρή πτώση τι βράδυ και νωρίς το πρωί.


Φοιτητές Βρήκαν Στολές της NASA Αξίας 5.000 Δολαρίων σε Μαγαζί με Second Hand Ρούχα - VICE\nΦοιτητές Βρήκαν Στολές της NASA Αξίας 5.000 Δολαρίων σε Μαγαζί με Second Hand Ρούχα\nΤις αγόρασαν και τις έξι για 20 cent την κάθε μία.\nΚείμενο Drew Schwartz\n18 Αύγουστος 2017, 9:39am\nΦωτογραφία από το Wikimedia Commons\nΔύο φοιτητές από τη Florida πέτυχαν πρόσφατα ημέρα εκπτώσεων σε ένα τοπικό κατάστημα με ρούχων από δεύτερο χέρι (φιλανθρωπικής οργάνωσης) και άρχισαν το ψάξιμο - αλώνιζαν τα ράφια έχοντας τα μάτια τους ανοιχτά για t-shirts με τρελά patterns ή ό,τι γουστάρουν οι millennials αυτόν τον καιρό. Ο ένας από τους δύο ήταν επαγγελματίας του είδους κι έτσι ανακάλυψε σε μία γωνία ένα μικρό κουτί που δεν είχε κάποια περιγραφή. Κάπου στο βάθος, παρατήρησε ότι υπήρχε πάνω του το σήμα της NASA.\nΌπως μετέδωσε τη Δευτέρα το τοπικό κανάλι WKMG που συνεργάζεται με το CBS, ο Skyer Ashworth, 24 ετών, ανακάλυψε μέσα στο κουτί έξι αληθινές διαστημικές στολές της NASA. Αμέσως φώναξε τη φίλη του Talia Rappa και οι δυο τους έμειναν άφωνοι από το πόσο επίσημες φαίνονταν. Ετικέτες με ονόματα, patches με την αμερικανική σημαία - γενικά, είχαν όλο το «πακέτο».\nΑγόρασαν λοιπόν και τις έξι στολές για 20 cent την κάθε μία και πήγαν σπίτι. Οι δυο τους κατάφεραν να μιλήσουν με ειδικούς στο Αμερικανικό Μουσείο Διαστήματος, ζητώντας τους να τις εξετάσουν. Έτσι έμαθαν πως ήταν πραγματικές. Πέντε μπλε στολές που είχαν φορεθεί από αστροναύτες σε διαστημικές αποστολές και μία λευκή που ανήκε σε μέλος του επίγειου προσωπικού. Το μουσείο εκτιμά ότι η κάθε μία από αυτές μπορεί να πιάσει μέχρι και 5.000 δολάρια σε πλειστηριασμό.\n«Ποιος ξέρει πόσο καιρό βρίσκονταν εκεί!», είπε η Rappa στο WKMG. «Τις βάλαμε στο καρότσι, τις κοιτάζαμε και απλώς είχαμε μείνει με το στόμα ανοιχτό».\nΚάποιες από τις στολές ανήκαν στους αστροναύτες George Nelson, Robert Parker, Owen Garriot και Charles Walker, που ταξίδεψαν έξω από την ατμόσφαιρα στα 80s. Μπορεί το γεγονός ότι το φιλανθρωπικό κατάστημα δεν είχε καταλάβει τον θησαυρό που έκρυβε να είναι λίγο στενάχωρο, αλλά είναι λες και οι θεοί του διαστήματος επέλεξαν αυτούς τους δύο για να τον ανακαλύψουν. Ίσως επειδή ο Ashworth σπουδάζει Αεροδιαστημική Μηχανική, ενώ η Rappa Αστροφυσική, στο Πανεπιστήμιο της Florida.\nΌπως απέδειξε και η παλιά τσάντα του Neil Armstrong, η οποία είχε σκόνη από το φεγγάρι, τα διαστημικά σκουπίδια μπορεί να κοστίζουν αρκετά χρήματα. Οι δύο φοιτητές σχεδιάζουν να βγάλουν σε πλειστηριασμό τις στολές τον Νοέμβριο στο Αμερικανικό Μουσείο Διαστήματος με σκοπό να πληρώσουν τα δίδακτρά τους. Μπορεί η θρυλική τους ανακάλυψη να γραφτεί στην ιστορία του second hand shopping, όμως δεν θα ξεπεράσει ποτέ τον τύπο που βρήκε ένα φορητό ψυγείο γεμάτο χόρτο στο τοπικό φιλανθρωπικό μαγαζί της περιοχής του.\nΑκολουθήστε τον Drew Schwartz στο Twitter.\nΈνας Έλληνας που Κατακτά τις Κορυφές του Κόσμου Μιλάει για την Περιπέτειά του\nΜε Αυτές τις Νέες Σειρές που Περιμένουμε από Σεζόν θα Παρακαλάς να Τελειώσει το Καλοκαίρι


Άνοδος πωλήσεων το α' τρίμηνο για την Attica Group | Fortunegreece.com\nΑύξηση των ενοποιημένων πωλήσεων και του μεταφορικού έργου, παρουσιάζουν τα αποτελέσματα του α' τριμήνου 2018 για την Attica Group.\nΣυγκεκριμένα, οι ενοποιημένες πωλήσεις ανήλθαν σε 49,43 εκατ. ευρώ έναντι 44,83 εκατ. το α’ τρίμηνο 2017 (αύξηση 10,3%) ενώ βελτιώθηκαν σημαντικά τα αποτελέσματα προ Φόρων, Χρηματοδοτικών, Επενδυτικών Αποτελεσμάτων και Αποσβέσεων (EBITDA), που παρουσιάζουν ζημιές 1,33 εκατ.ευρώ έναντι 4,00 εκατ. ευρώ το αντίστοιχο τρίμηνο του 2017.


Εκτός της δημοσιοϋπαλληλίας, υπάρχει και η πραγματική οικονομία… – Μεταρρύθμιση\nΕκτός της δημοσιοϋπαλληλίας, υπάρχει και η πραγματική οικονομία…\nΠάλι δυσκολίες, πάλι εμπλοκές, πάλι σίριαλ με την τρόικα. Και πάλι αγωνία για την εμπρόθεσμη καταβολή της δόσης. Στο ίδιο έργο θεατές. Και δυστυχώς, όλα αυτά δεν οφείλονται μόνο στις δογματικές εμμονές της τρόικας. Οφείλονται και στις καθυστερήσεις, τις ανεπάρκειες και την έλλειψη προετοιμασίας από την ελληνική πλευρά.\nΗ μη έγκαιρη δημιουργία μιας βάσης δεδομένων για την αναλογική, προοδευτική και δίκαιη φορολόγηση των ιδιοκτητών ακινήτων και η καθυστέρηση στην δημιουργία αξιόπιστου φοροεισπρακτικού μηχανισμού, οδήγησε την τρόικα στην απαίτηση για είσπραξη και φέτος του τέλους ακινήτων από την ΔΕΗ. Και δυστυχώς, αυτό το σοβαρό μεν, πλην όμως όχι και τόσο σημαντικό σε σχέση με άλλα, θέμα, έγινε μείζον πολιτικό ζήτημα. Αναλώθηκε χρόνος σε διαπραγματεύσεις και με την τρόικα, αλλά και μεταξύ των κυβερνητικών εταίρων, σπαταλήθηκε πολύτιμο πολιτικό κεφάλαιο, σε βάρος άλλων επειγόντων για την χώρα προβλημάτων. Το αποτέλεσμα βέβαια, γνωστό…\nΑλλά το μεγάλο αγκάθι που μπλοκάρει τις συζητήσεις, είναι το δημόσιο. Στην κοινή γνώμη έχει παγιωθεί -και όχι άδικα- η αντίληψη ότι το πολιτικό σύστημα και ειδικότερα μερικές πλευρές του, δεν θέλουν να θίξουν το δημοσιοϋπαλληλικό κατεστημένο. Όλοι έχουμε προσωπική αντίληψη του καθεστώτος πλήρους ατιμωρησίας και αυθαιρεσίας που επικρατούσε για δεκαετίες στο δημόσιο. Οι επαρχιακές πόλεις, όπου τα πράγματα φαίνονται ευκολότερα, έχουν γεμίσει πολυτελείς βίλες δημοσίων υπαλλήλων, που δεν μπορούν να δικαιολογηθούν από τα εισοδήματά τους. Και κάθε μέρα βγαίνουν απίστευτες ιστορίες καταδίκων, ακόμη και για φόνους, που πληρώνονται από το δημόσιο.\nΠιστεύω ότι χρειάζεται ριζοσπαστική νομοθετική παρέμβαση. Δεν λέει κανείς να παραβιασθεί το Σύνταγμα. Αλλά μπορεί νομοθετικά να γίνει αναλογική εφαρμογή όσων γίνονται σε άλλες ευρωπαϊκές χώρες, ή γίνονται και στη χώρα μας στην Ποινική Δικονομία. Για παράδειγμα, για σοβαρά κακουργήματα υπάρχει ο θεσμός της προσωρινής κράτησης μέχρι τη δίκη. Γιατί δεν θα μπορούσε, για τέτοια αδικήματα, να υπάρχει και ο θεσμός της προσωρινής απόλυσης χωρίς μισθό μέχρι την δίκη και το πειθαρχικό; Επίσης, στις ποινικές δίκες η απόφαση του πρωτοβάθμιου δικαστηρίου μπορεί να μην δίδει στην έφεση ανασταλτικό αποτέλεσμα και ο κατηγορούμενος να πηγαίνει στη φυλακή μέχρι την εκδίκηση της έφεσής του. Γιατί να μη μπορούν και τα πρωτοβάθμια πειθαρχικά να μη δίδουν ανασταλτικό χαρακτήρα στην ένσταση και ο υπάλληλος να απολύεται αμέσως; Και αν δικαιωθεί στο δευτεροβάθμιο, να αποζημιώνεται. Δηλαδή, το δικαίωμα στην ελευθερία, είναι λιγότερο ιερό από το μισθό του δημοσίου υπαλλήλου;\nΔυστυχώς, αυτές οι αγκυλώσεις έχουν ως αποτέλεσμα να μην επικεντρώνεται η διαπραγμάτευση σε θέματα ζωτικά για την τόνωση της πραγματικής οικονομίας. Σε ζητήματα που έχουν σχέση με την ρευστότητα στην αγορά, την ανάπτυξη, την αντιμετώπιση της διογκούμενης ανεργίας, την δημιουργία ευκαιριών απασχόλησης, την προστασία των στρωμάτων που βρίσκονται στα όρια της εξαθλίωσης. Όταν υπάρχουν 1,5 εκατομμύριο άνεργοι στον ιδιωτικό τομέα και οι ελεύθεροι επαγγελματίες που είναι ουσιαστικά άνεργοι δεν έχουν μετρηθεί, αλλά φτάνουν κάποιες εκατοντάδες χιλιάδες, η επικέντρωση στους «επίορκους» καταντά προκλητική. Είναι φανερό ότι η κυβέρνηση πρέπει να αποκτήσει περισσότερο δυναμισμό, τόλμη και ριζοσπαστικότητα. Η προγραμματική συμφωνία των τριών κυβερνητικών εταίρων, πρέπει να επικαιροποιηθεί. ΠΑΣΟΚ και ΔΗΜΑΡ πρέπει να συμμετάσχουν πιο ενεργά στην κυβέρνηση, και με πολιτικά πρόσωπα, και να αναλάβουν το μερίδιο της ευθύνης που τους αναλογεί. Σε επίπεδο προσώπων, πρέπει να απομακρυνθούν αυτοί που απεδείχθησαν ανεπαρκείς και να μπουν άνθρωποι ικανοί και έτοιμοι να παράγουν έργο.


Το ταίρι ενός Παρθένου πρέπει να... - Astrology.gr\nΗΛΙΟΣ - 09° 08' 58" ΚΑΡΚΙΝΟΣ\nΣΕΛΗΝΗ - 29° 22' 07" ΚΑΡΚΙΝΟΣ\nΕΡΜΗΣ - 22° 01' 14" ΔΙΔΥΜΟΙ\nΑΦΡΟΔΙΤΗ - 09° 28' 59" ΔΙΔΥΜΟΙ\nΑΡΗΣ - 26° 59' 13" ΚΡΙΟΣ\nΔΙΑΣ - 07° 28' 41" ΚΡΙΟΣ\nΚΡΟΝΟΣ - 24° 42' 51" ΥΔΡΟΧΟΟΣ R\nΒΟΡΕΙΟΣ ΔΕΣΜΟΣ - 21° 29' 20" ΤΑΥΡΟΣ R\nΖΩΔΙΑ & ΕΡΩΤΑΣ 24 Νοε 2017\nΤο ταίρι ενός Παρθένου πρέπει να...\nΠερί Παρθένου και έρωτος! Ποιον/α θα βάλει δίπλα του ο Παρθένος;\nΚαταρχάς ο Παρθένος θα είναι ο Παρθένος. Δηλαδή, θα αναλύσει τα πάντα και θα έχει μια γνώμη ή μια κρίση επί παντός επιστητού. Αν δεν είσαι έτοιμος/η να το αποδεχτείς αυτό, τότε καλύτερα να κοιτάξεις αλλού! Ο Παρθένος, πάντα θα σκέφτεται, πάντα θα ασχολείται με τις λεπτομέρειες, πάντα θα ανησυχεί για όλους και για όλα. Δέξου το.\nΜήπως για αυτόν ακριβώς το λόγο, θα έπρεπε εσύ να είσαι εκείνη η δύναμη που θα τον βγάλει από την ζώνη άνεσης του και θα τον παρασύρει σε καινούργια μονοπάτια; Έχεις σκεφτεί ποτέ ότι το ζώδιο αυτό, μπορεί να εξερευνήσει κάθε τι νέο, αφού διαθέτει εξαιρετική περιέργεια, αλλά και καλή διάθεση για να το κάνει;\nΌπως και να έχει όμως, για να στεριώσεις με τον Παρθένο, καλό θα ήταν να μάθεις να προσπερνάς, να μην κολλάς εκεί που εκείνος κολλάει και να ζεις μαζί του, χωρίς να τον κοντράρεις, γιατί πολύ απλά, δεν έχει την ιδιοσυγκρασία για κάτι τέτοιο και θα σε… κάνει πακέτο!\nΠοια είναι η δική σας η γνώμη για τους Παρθένους; Τι χαρακτηριστικά πρέπει να έχει αυτός ή αυτή που θα κάτσει δίπλα του/της;


Γιατί δεν κάνουν νούμερα στην τηλεθέαση η Σκορδά, η Καινούργιου και ο Λιάγκας; - Downtown.gr\nΓιατί δεν κάνουν νούμερα στην τηλεθέαση η Σκορδά, η Καινούργιου και ο Λιάγκας;\nArticle Updated:\tApril 26, 2020\nΦωτoγραφία: Κοσμάς Κουμιανός\nΟι ψυχαγωγικές εκπομπές δεν έχουν κανένα ενδιαφέρον αυτή την περίοδο, γιατί πολύ απλά αυτό που παρουσιάζουν αφήνει το κοινό παγερά αδιάφορο. Τα νούμερα τηλεθέασης, σταθερά χαμηλά, δείχνουν ότι το κουτσομπολιό κομμωτηρίου δεν συγκινεί κανέναν και φυσικά δεν έχει καμία σχέση με τον όρο ψυχαγωγία. Είναι μια εποχή που ηθοποιοί και τραγουδιστές δεν παρουσιάζουν δουλειές. Και αυτό σημαίνει ότι δεν υπάρχουν πρεμιέρες, δεν υπάρχουν πάρτι, δεν υπάρχουν σειρές, δεν υπάρχουν τηλεοπτικά σόου, δεν υπάρχουν συνεντεύξεις. Άρα; Τα πρωινά δεν έχουν υλικό για να ασχοληθούν.\nΚαμία σημαντική ή άστοχη δήλωση, κανένα στιλιστικό πατατράκ, κανένα J2US ή YFSF για να σχολιαστούν με τις ώρες επώνυμοι και κριτική επιτροπή. Και τα ψυχαγωγικά πρωινά από μόνα τους μάλλον δύσκολα μπορούν να υπάρξουν ή για την ακρίβεια να γεμίσουν με ενδιαφέρον υλικό το κενό της σκαλέτας. Αυτό δεν είναι κριτική, είναι συμπέρασμα.\nΜε λίγα λόγια, δεν υπάρχει πρωτογενές υλικό (ίσως ακόμη το MasterChef να τους συντηρεί), δεν υπάρχουν περιοδικά, δεν υπάρχει τίποτα ενδιαφέρον και κυρίως «ζωντανό» για να ασχοληθεί το πάνελ. Η Καινούργιου κάνει αφιερώματα σε ημιάγνωστους που κάνουν στόρι στο Tik Tok και όλοι αναλώνονται σε αμπελοφιλοσοφίες, σε συζητήσεις χωρίς αρχή, μέση και τέλος, με αποτέλεσμα η άποψη να γίνεται εμπλοκή και όλα να καταλήγουν σε φτηνό κουτσομπολιό, γιατί όλο το υλικό προέρχεται αποκλειστικά από το instagram. Και στο instagram, δυστυχώς ή ευτυχώς, τα celebrities είναι επιπέδου συνοικιακού κομμωτηρίου. Άλλο να παρουσιάζεις μια πρεμιέρα, ένα πάρτι και άλλο να αναπαράγεις τι φαγητό ανέβασε η Ελένη Χατζίδου στο instagram (το είδαμε στην εκπομπή της Σταματίνας Τσιμτσιλή) ή τα στόρι που ανεβάζουν ο Λευτέρης Πανταζής και ο Σάββας Πούμπουρας.\nΚαι έτσι τα νούμερα τηλεθέασης πέφτουν, γιατί και το fun λείπει και διακρίνεις ένα «ζόρισμα» στο πώς θα γεμίσει η εκπομπή. Υπάρχει μια αμηχανία και αυτό βγαίνει προς τον κόσμο και τις τηλεθεάσεις, θα λέγαμε, παραφράζοντας τη γνωστή κλισέ ατάκα των ηθοποιών «έχουμε καλό κλίμα στα καμαρίνια και αυτό το εισπράττει το κοινό». Είναι νόμος: Το celebrity, που δεν έχει δουλειά ή δεν είναι σε κάποιο show, δεν αφορά. Και το τι κάνει στο instagram το κάνει ακόμα πιο αδιάφορο και, όπως αποδεικνύεται, το υλικό που δίνει είναι αντιτηλεοπτικό.\nΑρχίζουν να χαλαρώνουν τα μέτρα από τις 4 Μαΐου\nΤέλος και οι ζωντανές ψυχαγωγικές εκπομπές από τον ΣΚΑΪ, ποια είναι η επόμενη μέρα\nΔεν είναι μόνο το prime time του ΣΚΑΪ που έχει πληγεί από τον κορονοϊό, αλλά και το ζωντανό ψυχαγωγικό του πρόγραμμα. Από αύριο και για όλη την εβδομάδα…\nΗλιάνα Παπαγεωργίου: Στο studio της νέας της εκπομπής με τον μπαμπά της\nΣτα στούντιο του Alpha βρέθηκε η Ηλιάνα Παπαγεωργίου και προκειμένου με τη βοήθεια του σκηνοθέτη, Δημήτρη Γιαχνή να γυρίσει το πρώτο τρέιλερ της…\nΓιατί η Κωνσταντίνα Σπυροπούλου νομίζει ότι την πολεμούν οι άλλοι;\nΤο μάθαμε από συνεργάτες του J2US. Ενώ όλοι οι συντελεστές που βγαίνουν στον αέρα πηγαίνουν βαμμένοι και χτενισμένοι από τα σπίτια τους για λόγους…\nΈρευνα: Πού εξαφανίστηκαν οι κοσμικοί της χρυσής εποχής των ’90s; 399 views\nΟ Βασίλης Τσιλιχρήστος μιλάει για τις αθηναϊκές του νύχτες 240 views\nΟι πιο sexy Έλληνες celebrities για να περάσει ωραία το Σαββατοκύριακο 207 views


Αρχική ΠΕΡΙΦΕΡΕΙΑ ΒΟΡΕΙΟΥ ΑΙΓΑΙΟΥ Π.Ε. ΛΕΣΒΟΥ Μηταράκης: Αν οι πρόσφυγες δεν μπουν στη νέα δομή, θα τους βάλει...\nΟ υπουργός Μετανάστευσης και Ασύλου Νότης Μηταράκης εξήγησε τη σημασία μεταφοράς των προσφύγων από τους δρόμους της Λέσβου στη νέα δομή φιλοξενίας στον Καρά Τεπέ.\nΜιλώντας στον τηλεοπτικό σταθμό Mega, είπε πως η διαδικασία μετεγκατάστασης των προσφύγων εντός της νέας δομής εμποδίζεται από κάποιες ομάδες προσφύγων και μεταναστών “οι οποίοι διαδίδουν στους αιτούντες άσυλο ότι αν μείνουν εκτός δομής έχουν ελπίδες να φύγουν από τη Λέσβο”.\nΜέχρι στιγμής στη δομή έχουν εγκατασταθεί 800 άτομα, ενώ σύμφωνα με τον ίδιο, ο χώρος είναι μεγάλος, χωράνε και οι 12.000, μια και “είναι έκταση πολύ μεγαλύτερη από την Μόρια”. Σύμφωνα με τον υπουργό, συνεχίζονται οι συζητήσεις των αρχών με τους πρόσφυγες και τους μετανάστες, προκειμένου οι δεύτεροι να δεχθούν να μεταφερθούν στη νέα δομή.\n“Η συζήτηση συνεχίζεται, αλλά στο τέλος, είναι υποχρέωση της πολιτείας να μπουν όλοι μέσα. Αν δεν μπορέσουμε να επιταχύνουμε με τη συζήτηση, θα αναγκαστεί η ελληνική αστυνομία, να μπουν όλοι μέσα. Είναι υποχρεωμένοι όσοι έρχονται στη χώρα μας να σέβονται την ελληνική νομοθεσία. Δεν γίνεται να μπαίνουν φωτιές, να καταλαμβάνονται οι δρόμοι και να περιμένουν ότι δεν θα αντιδράσουμε” τόνισε.\nΕμπρησμό στο ΚΥΤ της Μόρια\nΠαράλληλα, χαρακτήρισε “προσωρινή λύση” τη δομή στον Καρά Τεπέ, η οποία αντιμετωπίζει μια ανθρωπιστική κρίση. “Προτεραιότητα μας να αντιμετωπιστεί το θέμα των 12.000 αστέγων” σημείωσε. Ταυτόχρονα, γνωστοποίησε ότι προχωρούν οι διαδικασίες για κλειστές δομές σε Σάμο, Κω και Λέρο, ενώ όπως είπε “αι στη Λέσβο θα υπάρξει μόνιμη κλειστή ελεγχόμενη δομή. Η τοποθεσία είναι υπό συζήτηση”.\n“Θέλει έξι με εννιά μήνες, μια διαδικασία διαγωνισμού και εκτέλεσης της δομής. Δεδομένο ότι θα ξεχειμωνιάσουν στον Καρά Τεπέ οι πρόσφυγες” πρόσθεσε.\nΠροηγούμενο άρθροΠιάστηκαν στα πράσα να κλέβουν εξοπλισμό 200.000 ευρώ\nΕπόμενο άρθροΕντοπίστηκαν δύο θετικοί μετανάστες στο ΚΥΤ\nΔΗΜΟΣ ΠΑΤΡΕΩΝ Νατάσσα Βουδούρη - 27/09/2020\nΔΗΜΟΣ ΧΑΝΙΩΝ Μιχάλης Κουφαλιτάκης - 25/09/2020


O πρωταγωνιστής του 'Black Panther' πέθανε στην τραγική μικρή ηλικία των 43 ύστερα από 4ετή μάχη με τον καρκίνο. Αλλά η μορφή του θα μείνει για πάντα εμβληματική.\n«Ήταν ήρεμος. Βέβαιος. Διαρκώς μελετούσε. Αλλά επίσης γεμάτος καλοσύνη», γράφει ο Ryan Coogler, σκηνοθέτης του ‘Black Panther’. «Παρηγορητικός, είχε το πιο ζεστό γέλιο στον κόσμο, και μάτια που είχαν δει πράγματα πολύ πέρα από τα χρόνια του, αλλά μπορούσαν ακόμα να λαμπυρίζουν σαν παιδιού που βλέπει κάτι για πρώτη φορά».\nΑπό τις πολλές λέξεις που θα μπορούσαμε να βρούμε για να περιγράψουμε τη μορφή και την αύρα ενός ηθοποιού που μέσα σε τόσο λίγα χρόνια κατάφερε να γίνει τόσο σημαντικός, αυτή είναι η πρώτη που έρχεται και ξανάρχεται επίμονα στο νου. Είτε ενσάρκωνε τον Βασιλιά της Γουακάντα, είτε ερμήνευε ένα φάντασμα από το στοιχειωμένο παρελθόν της Αμερικής, είτε έδινε ένα παθιασμένο ευχαριστήριο λόγο, είτε έπαιζε οποιονδήποτε από μια εντυπωσιακή σειρά εμβληματικών μαύρων προσωπικοτήτων, είτε δούλευε σκληρά και ασταμάτητα παρά τη γνώση της αρρώστιας του, τον Chadwick Boseman διαπερνούσε μια γαλήνη και μια αύρα σιγουριάς, σα να μη χρειαζόταν ούτε πολλές λέξεις, ούτε πολλές κινήσεις, ούτε πολλά-πολλά, γενικώς.\nΉταν πάντα ήρεμος. Ήταν πάντα δυνατός.\nΕνός λεπτού σιγή στη διάρκεια του παιχνιδιού Celtics-Raptors για τα πλέι-οφ του ΝΒΑ. / AP Photo/Ashley Landis\nΕνός λεπτού σιγή στη διάρκεια του παιχνιδιού Celtics-Raptors για τα πλέι-οφ του ΝΒΑ.\nΣύμφωνα με κάθε ιστορία κάθε ανθρώπου που τον γνώρισε ποτέ, ο Chadwick Boseman ήταν πάντα πολύ σοβαρός με ό,τι ήταν αυτό με το οποίο επέλεγε να ασχοληθεί. Στο σχολείο ήταν σοβαρός παίχτης μπάσκετ μέχρι που ο τραγικός φόνος ενός φίλους και συμπαίκτη τον έστρεψε προς τις τέχνες, αποφασίζοντας να διοχετεύσει σκέψεις και συναισθήματα γράφοντας θεατρικά. Το πρώτο του έργο ανέβηκε σαν σχολική παράσταση ένα χρόνο πριν αποφοιτήσει.\nΜια άλλη σημαντική έμπνευση για τον ίδιο ήταν ο αδερφός του, Kevin, ένα μαύρο αγόρι που είχε όνειρο να γίνει χορευτής απέναντι στις συχνά σοκαρισμένες αν όχι αποδοκιμαστικές αντιδράσεις των γύρω του. Όμως επέμεινε και ακολούθησε τον δρόμο που ήθελε. «Είχε την αποφασιστικότητα να πει, “Όχι – έχω κάτι, και θα το κάνω όπως και νά’χει, σωστά ή λάθος”. Και είχε δίκιο», έλεγε ο Boseman σε ένα περσινό του προφίλ στους New York Times μιλώντας για τον μεσαίο αδερφό της οικογένειας (ο ίδιος είναι ο μικρότερος από τρεις).\nΦοίτησε στο Howard University, ένα ιδιωτικό, κατά βάση μαύρο πανεπιστήμιο με απόφοιτους σαν τον σπουδαίο Ta-Nehisi Coates, του οποίου το εμβληματικό βιβλίο ‘Between the World and Me’ (ένα αυτοβιογραφικό κείμενο φτιαγμένο ως γράμμα προς τον γιο του συγγραφέα πάνω στο τι σημαίνει να μεγαλώνεις Μαύρος στην Αμερική) είχε ως σημείο εκκίνησης την δολοφονία του Prince Jones, ενός φοιτητή που γνώριζε ο Boseman.\n(Στη λίστα των σπουδαίων συνδέσεων οφείλουμε να συνυπολογίσουμε και το πώς ο Coates γράφει εδώ και χρόνια ένα μεγάλο, σημαντικό run στη σειρά κόμικ ‘Black Panther’, τον ήρωα δηλαδή που έφερε στην οθόνη ο Boseman.)\nΜετά το Howard μετακόμισε στη γειτονιά του Μπέντφορντ-Στίβεσαντ του Μπρούκλιν, εκεί όπου διαδραματίζεται το αριστούργημα ‘Do the Right Thing’ του Spike Lee, όπου και πέρασε τα περισσότερα χρόνια των 20s του. Γνώριζε κόσμο, έγραφε θεατρικά, μάθαινε πράγματα για κουλτούρες που τον συνάρπαζαν. Μάθαινε για γλώσσες, για τη θεολογία, για την επιστήμη, για την μουσική, για την παράδοση. Ήταν μόνο μετά τα 30 του που μετακόμισε στο Λος Άντζελες αναζητώντας καριέρα ηθοποιού. Η εμπειρία του άρεσε, σαν ανακάλυψη, σαν άλλη μια παράξενη κουλτούρα την οποία θα γνώριζε.\nΑφού πέρασε λίγα χρόνια με μικρούς ρόλους σε επεισόδια σειρών, από το ‘E.R.’ μέχρι το ‘Fringe’, βρήκε το 2013 τον πρώτο τους μεγάλους ρόλους που θα καθόριζαν αυτό που τώρα συνειδητοποιούμε πως είναι η μεγάλη κληρονομία του. Δηλαδή τον τρόπο με τον οποίο ενσάρκωσε εμβληματικούς άντρες της Μαύρης ιστορίας, δίχως να εμπλέκει στην τεχνική του τα συνήθη τεχνάσματα που “φωνάζουν” ερμηνεία. Παρά αποδομώντας τους, εντοπίζοντας μικρές ανθρώπινες στιγμές τους από τις οποίες κρατιόταν, ανασυνθέτοντάς τους με μια εντυπωσιακή σιγουριά στην οθόνη.\nΣτην ίδια συνέντευξη στους Times εξηγεί πως η μέθοδός του στο να εξανθρωπίζει υπεράνθρωπα όντα ξεκινά με το να ψάχνει στο παρελθόν τους. Με το να ψάχνει πληγές, προσωπικές αποτυχίες, προσωπικές φοβίες. Και να προσθέτει κάθε τι που μάθαινε σε ό,τι ερχόταν μετά. Δεν είναι τυχαίο που κάθε του ερμηνεία έμοιαζει πιο σίγουρη, πιο μεστή, πιο μεγαλειώδης -με έναν καθηλωτικά ζεν τρόπο- από ό,τι είχε έρθει προηγουμένως. «Είναι ένα δώρο που οι χαρακτήρες σου δίνουν. Μια διάσταση του εαυτού σου που δεν είχες ποτέ πριν», λέει.\nΤο 2013 έπαιξε τον θρύλο του μπέιζμπολ Jackie Robinson στο φιλμ ‘42’. «Είναι ο τρόπος με τον οποίον κουβαλά τον εαυτό του, η ηρεμία του – έχεις απλά αυτό το αίσθημα πως βρίσκεσαι δίπλα σε ένα πολύ δυνατό άτομο», έλεγε τότε ο σκηνοθέτης της ταινίας Brian Helgeland εξηγώντας πώς αποφάσισε να δώσει τον ρόλο σε έναν άγνωστο ηθοποιό.\nΈνα χρόνο μετά στο ‘Get on Up’ έπαιξε έναν άλλο θρύλο, τον James Brown, ξεκινώντας ένα εντυπωσιακό σερί πρωταγωνιστικών ρόλων από το οποίο δεν υπήρχε πισωγύρισμα. Ήταν ίσως ο τρόπος με τον οποίο είχε ενσαρκώσει αυτές τις δύο, μεγάλες σαν την Ιστορία, προσωπικότητες, που η Marvel βρήκε στο πρόσωπό του τον Black Panther της.\nΔεν χωράει ελαφρότητα εδώ. Ποντάροντας σε αυτό τον ήρωα για ηγετική φυσιογνωμία του επόμενου κύματος ταινιών της, ύστερα από ένα κύμα κριτικής πάνω στο πώς όλοι οι Marvel-ικοί πρωταγωνιστές ήταν λευκοί ξανθοί ονόματι Chris, το στούντιο-κολοσσός δεν είχε περιθώριο να αποτύχει προσεγγίζοντας τον συγκεκριμένο ήρωα. Όμως ο Boseman είχε κάτι εμφανέστατα ηγεμονικό πάνω του. Είναι μια παρουσία σωματικά επιβλητική που ταυτόχρονα αποπνέει σιγουριά, σεβασμό. Ποιος δεν θα ήθελε να του υποκλιθεί;\nΓυρίζοντας το ‘Civil War’ της Marvel, o Boseman μαζί με τον John Kani, τον σπουδαίο νοτιοαφρικάνο ηθοποιό και θεατρικό συγγραφέα που παίζει στην ταινία τον πατέρα του, αποφάσισαν να χρησιμοποιήσουν την μητρική γλώσσα του δεύτερου σε μια σκηνή της ταινίας. Ο Boseman, πάντα σοβαρός και αφοσιωμένος, έμαθε ό,τι χρειαζόταν από τη γλώσσα εκείνη τη μέρα ώστε να εκτελέσει τη σκηνή.\nΗ απόφαση ώστε αυτή να παραμείνει η μητρική γλώσσα του ίδιου του χαρακτήρα του, καθώς και η βαριά του προφορά, ήταν κάτι που δεν πέρασε εύκολα από τη Marvel, όπου τα μεγάλα κεφάλια ανησυχούσαν για το αν θα αποξένωνε το κοινό μια τέτοια απόφαση. Ο Boseman όμως εμφανίστηκε ανένδοτος. Ήθελε ο χαρακτήρας του να μιλά με αυθεντική προφορά, ένας Αφρικάνος βασιλιάς που μιλά σαν η Δύση να μην άγγιξε ποτέ την χώρα του.\nΟ σκηνοθέτης Ryan Coogler, υπό την δημιουργική κατεύθυνση του οποίου του ‘Black Panther’ ξεπέρασε τα όρια μιας ‘επιτυχημένης Marvel περιπέτειας’ και εξελίχθηκε σε ένα αυθεντικό ποπ φαινόμενο, σε μια από τις αυθεντικές εκείνες στιγμές όπου μια ταινία επιδρά πάνω στην ευρύτερη κουλτούρα, πήρε τη δουλειά σε μεγάλο βαθμό επειδή θαύμασε τον Boseman, που είχε ήδη τον ρόλο πριν εμπλακεί ο ίδιος. Ο Boseman τον εντυπωσίασε με το πώς κουβαλούσε τον εαυτό του στην οθόνη, πώς ενσάρκωσε τον ήρωά του, πόσο αφοσιωμένα δούλευε, και πόση γνώση και δίψα για αναζήτηση έφερνε μαζί του.\nΜιλούσε στον Coogler για την εικονογραφία και τις παραδόσεις που ενέπνευσαν το κόμικ, προσέφερε ιδέες πάνω σε αισθητικά στοιχεία και σε ό,τι αφορούσε την πλαισίωση του κόσμου- όχι απλά σαν ένας ηθοποιός που είχε Απόψεις για τον ρόλο του, αλλά ένα δημιουργικό ον που πάσχιζε να ενσαρκώσει κάτι αληθινό για τον ίδιο.\n«Είχα το προνόμιο να σκηνοθετήσω σκηνές με τον Τ’Challa, τον χαρακτήρα του Chad, να επικοινωνεί με τους προγόνους της Γουακάντα», γράφει ο Coogler σε ένα συγκινητικό, προσωπικό μήνυμα αποχαιρετισμού για τον συνεργάτη και φίλο του. «Ήμασταν στην Ατλάντα, σε μια εγκαταλελειμμένη αποθήκη, με μπλε οθόνες και τεράστια κινηματογραφικά φώτα, αλλά η ερμηνεία του Chad το έκανε να μοιάζει αληθινό».\n«Νομίζω πως ήταν επειδή από την πρώτη στιγμή που τον γνώρισα, οι πρόγονοι μιλούσαν μέσα από εκείνον».\n«Να είσαι νέος, χαρισματικός και Μαύρος», έλεγε με ένα τόνο ικανοποίησης, αγάπης αλλά και πικρίας σε ένα φανταστικό του ευχαριστήριο λόγο ο Chadwick Boseman, τη χρονιά του μεγάλου θριάμβου του ‘Black Panther’. Η ταινία έγινε πολιτιστικό σημείο αναφοράς κι η μορφή του ίδιου έγινε έμβλημα για τεράστιο μέρος του κοινού που έβλεπε επιτέλους στην οθόνη κάτι παραπάνω από ένα απλό κομμάτι χολιγουντιανού τύπου εκπροσώπησης. Δεν ήταν εκεί επειδή “έπρεπε να είναι”. Τα πάντα στο ‘Black Panther’ και στον T’Challa διέθεταν επίπεδα φροντίδας και γνώσης και αίσθησης κληρονομιάς κι ο Boseman ήταν στο κέντρο- είτε σταύρωνε χέρια στο στήθος, είτε μιλούσε για το πώς γεννήθηκε αυτός ο ήρωας κι ο κόσμος του, είτε απλώς άφηνε στόματα ανοιχτά με το μαγικό του fashion sense.\nΣτα βραβεία του Σωματείου Ηθοποιών του 2019 το ‘Black Panther’ πέτυχε το ακατόρθωτο, να γίνει μια υπερηρωική ταινία (και πόσο μάλλον, μια υπερηρωική ταινία με σχεδόν αποκλειστικά Μαύρο καστ) που κερδίζει το μεγάλο βραβείο, θεμελιώνοντας τη θέση της ως σοβαρού οσκαρικού παίχτη. «Όλοι ξέρουμε πώς είναι να σου λένε πως δεν υπάρχει χώρος για σένα», ξεκίνησε την ομιλία του ο Boseman.\nThis look he exchanged with Michael B. Jordan when Green Book won best picture is the moment I realized Chadwick Boseman wasn’t just a beautiful and gifted performer, but also a shady king. We’ll miss you. Rest easy. pic.twitter.com/XrGp8Rejrf— Tracie Hunte (@TracieHunte) August 29, 2020\n«Κι όμως, είσαι νέος, χαρισματικός και Μαύρος. Ξέρουμε πώς είναι να σου λένε πως δεν υπάρχει οθόνη για να εμφανιστεί ή σκηνή για να ανέβεις. Ξέρουμε πώς είναι να είσαι η ουρά κι όχι το κεφάλι. Ξέρουμε πώς είναι να είσαι από κάτω κι όχι από πάνω», για να καταλήξει μιλώντας για την ταινία-φαινόμενο πως παρότι δεν ήξεραν πως θα κέρδιζαν βραβεία ή πως θα έκαναν ένα δισεκατομμύριο εισπράξεων, «ξέραμε πως είχαμε κάτι ξεχωριστό που θέλαμε να δώσουμε στον κόσμο. Πως μπορούσαμε να είμαστε πλήρη ανθρώπινα όντα στους ρόλους που παίζαμε. Πως θα δημιουργούσαμε έναν κόσμο που θέλαμε να δούμε».\nΕίναι σχεδόν αδιανόητο πως όλη αυτή η απογειωτική διαδικασία του ‘Black Panther’ φαινομένου συνέβη όσο ο Boseman ήξερε πως είναι άρρωστος, γεγονός που αποκαλύφθηκε την στιγμή του θανάτου του- ακόμα κι ο Coogler λέει πως δεν γνώριζε τι ταλαιπωρούσε τον πρωταγωνιστή και φίλο του, πως επέλεξε να προστατέψει τους γύρω του από αυτό τον πόνο, όλα αυτά τα χρόνια.\nΟ Chadwick Boseman ίσως υπέθετε πως δεν έχει όλο τον χρόνο του κόσμου μπροστά του, πάντως σίγουρα ήξερε πως έδινε ό,τι είχε μέσα του για να δουλέψει, για να κάνει πράγματα που σήμαιναν κάτι. Για τον ίδιο, για τους δικούς του, για τον κόσμο. Το 2017 παίζει τον δικαστή και ακτιβιστή Thurgood Marshall στο βιογραφικό δράμα ‘Marshall’ ενώ συνεχίζει να παίζει τον T’Challa σε άλλα δύο ‘Avengers’ ενώ το ‘Black Panther 2’ ανακοινώνεται και η κοινώς αποδεκτή εικασία είναι πως αυτός θα είναι ο νέος ηγέτης του σύμπαντος της Marvel.\nΔεν έμελλε να συμβεί. «Πέρασα τον τελευταίο χρόνο ετοιμάζοντας, προσπαθώντας να φανταστώ, και γράφοντας λέξεις για εκείνον να πει, που δεν ήταν γραφτό να δούμε», έγραψε ο Coogler. «Δεν έχω θρηνήσει μια απώλεια τόσο έντονη ξανά». Κι ενώ υπάρχει μια ακόμα γυρισμένη ταινία του που θα κυκλοφορήσει μέσω Netflix, το ‘Ma Rainey’s Black Bottom’ (όπου δίπλα στην Viola Davis θα παίζει τον τρομπετίστα της “μητέρας των μπλουζ” Ma Rainey), ο τελευταίος ρόλος του τη στιγμή του θανάτου ήταν το πρόσφατο, σπουδαίο ‘Da 5 Bloods’ του Spike Lee.\nΕκεί, ο Boseman παίζει πια ένα φάντασμα, ένα ζεν πνεύμα που έρχεται ξανά σε κοντινή επαφή με τους πάλαι ποτέ συμμαχητές του σε ένα πόλεμο που έχει αφήσει ανοιχτές πληγές σε όλους τους. Ένας ρόλος εξ ολοκλήρου γυρισμένος σε 16άρι φιλμ, με την χροιά κάποιου ξεθαμμένου newsreel της εποχής, βρίσκει τον σταρ να δίνει μια ερμηνεία στοιχειωτική σαν αποχαιρετισμός από μακριά.\nΕξηγώντας για ποιο λόγο επέλεξε τον συγκεκριμένο ηθοποιό για αυτό τον οριακά μεταφυσικό ρόλο, ο Spike Lee μάλλον εξήγησε άθελά του και γιατί ο Chadwick Boseman δε θα ξεχαστεί ποτέ. «Αυτός ο χαρακτήρας είναι ηρωικός. Είναι υπερήρωας. Ποιον επιλέγουμε; Επιλέγουμε τον Jackie Robinson, τον James Brown, τον Thurgood Marshall, και επιλέγουμε τον T’Challa».


Θέμα: Nέα Εποχή-Αλήθειες Σαβ Νοε 15, 2008 3:27 pm\nΤι είναι η "Νέα Εποχή".Είναι ένα "αόρατο δίκτυο" παραθρησκευτικών οργανώσεων σ' όλο τον κόσμο. Οργανώσεις ινδουιστικές, βουδιστικές, γκουρουϊστικές, νεογνωστικές, ψυχολατρείες, "θετική σκέψη", μασονία, θεοσοφία, νεοειδωλολατρία, νεοσατανισμός, μαγεία, αστρολογία, υπνωτισμός, πνευματισμός, σουφισμός, "εναλλακτικές θεραπείες", "πολεμικές τέχνες της Ανατολής" κ.ά. Τον σκληρό πυρήνα της Νέας Εποχής αποτελούν ολοκληρωτικού χαρακτήρας ομάδες, που αποκρύπτουν τους πραγματικούς των σκοπούς και δρουν πίσω από ένα παραπλανητικό προσωπείο. Όλες αυτές τις Οργανώσεις ενώνουν οι κοινοί στόχοι και η κοινή αντίληψη για τον θεό, τον άνθρωπο και τον κόσμο, την οποία αντλούν από τις ανατολικές θρησκείες και τον αποκρυφισμό.\nΒασικά στοιχεία της διδασκαλίας της Νέας Εποχής είναι η πίστη σε απρόσωπο θεό, στο "νόμο" του κάρμα και των μετενσαρκώσεων, και στη δυνατότητα της μετεξελίξεως του ανθρώπου σε κατ' ουσίαν θεό με τις δικές του μόνο δυνάμεις και με τη βοήθεια και χρήση του "διαλογισμού". Κεντρική θέση στη διδασκαλία της Νέας Εποχής έχει ο απόλυτος πανθεϊστικός μονισμός ("Εν το παν" της θεοσοφίας - "ολιστικό μοντέλο"). Πιστεύουν επίσης ότι μέσα μας έχουμε "απόκρυφες δυνάμεις" και ότι η Γη είναι εμψυχωμένη ("Γαία"). Όλα αυτά είναι επιδράσεις των ανατολικών θρησκειών (βουδισμού - ινδουισμού) μέσω της Μασονίας και της Θεοσοφίας. Το μήνυμα τους συνοψίζεται στο μεγάλο εωσφορικό ψέμα, ότι, δηλαδή, ο άνθρωπος είναι από τη φύση του θεός και δεν χρειάζεται τον Θεό για να σωθεί. Τα μηνύματα της Νέας Εποχής και κυρίως το τρίπτυχο: σεξ, βία και εξοικείωση με τη μαγεία και το δαιμονικό στοιχείο, διοχετεύονται κυρίως από τα Μ.Μ.Ε., τη μουσική (κυρίως ροκ), τις λεγόμενες πολεμικές τέχνες της Ανατολής, τις λεγόμενες εναλλακτικές θεραπείες, τα "παιδικά" παιχνίδια κ.ά. Η Νέα Εποχή καλλιεργεί τη σύγχυση χρησιμοποιώντας ορούς όπως Χριστός, προσευχή, αγάπη, ελευθερία, με άλλο νόημα όμως, και μάλιστα πολλές φορές αντίστροφο αυτού που δίνουμε εμείς οι χριστιανοί σ' αυτές τις λέξεις.\nΑυτοί που κατευθύνουν την κίνηση της Νέας Εποχής έχουν δύο βασικούς στόχους: 1) Την εγκαθίδρυση μιας Νέας Τάξεως Πραγμάτων σε πολιτικοοικονομικό επίπεδο, με κατάληξη την επιβολή μιας παγκόσμιας κυβέρνησης με επικεφαλής ένα παγκόσμιο κυβερνήτη (δικτάτορα), τον αναμενόμενο από αυτούς "μεσσία" της Νέας Εποχής 2) Την εγκαθίδρυση μιας Νέας Τάξεως Πραγμάτων σε θρησκευτικό επίπεδο. Δηλαδή τη δημιουργία μιας νέας παγκοσμίας θρησκείας ή πανθρησκείας, η οποία θα προκύψει από την συνένωση όλων των γνωστών θρησκειών. Γι' αυτό και βλέπουμε να βάζουν όλες τις θρησκείες να συζητούν μεταξύ τους για να βρουν αυτά που τις "ενώνουν". (Διαχριστιανικός και Διαθρησκειακός συγκρητισμός). Καταλαβαίνει κανείς εύκολα ότι πρόκειται για μια δαιμονική επιδίωξη. Ο Κύριός μας Ιησούς Χριστός λέγει κατηγορηματικά: "Εγώ ειμί η Οδός και η Αλήθεια και η Ζωή". (Ιω. 14, 6). Αντιθέτως, η Νέα Εποχή υποστηρίζει ότι όλοι οι δρόμοι, όλες οι θρησκείες, οδηγούν στην Αλήθεια. Όσοι υποστηρίζουν -όπως π.χ. εμείς οι Ορθόδοξοι- ότι μόνον η δική τους πίστη είναι η αληθινή και σώζει τον άνθρωπο, αυτοί θεωρούνται "κολλημένοι στην παλιά εποχή", θεωρούνται εχθροί της Νέας Εποχής και συκοφαντούνται ως φανατικοί, μισαλλόδοξοι, ρατσιστές, φονταμενταλιστές κ.ο.κ. Ο Χριστός -λένε οι κήρυκες της Νέας Εποχής - ήταν ένας από τους πολλούς μύστες και διδασκάλους της ανθρωπότητας. Ήταν ένας άνθρωπος που με τις δικές του δυνάμεις ανέβηκε ψηλά. Από όσα είπαμε παραπάνω, φαίνεται καθαρά ο αντιχριστιανικός χαρακτήρας της Νέας Εποχής Φαίνεται, επίσης, ότι ο βασικός στόχος της Νέας Εποχής είναι η παγκόσμια κυριαρχία. Αυτός ήταν και είναι ο βασικός στόχος και το σχέδιο των λεγομένων μυστικών εταιρειών όπως η μασονία, η Θεοσοφία, οι Ιλουμινάτοι (πεφωτισμένοι), και "λεσχών" όπως η Τριμερής Επιτροπή και η Λέσχη Μπίλντεμπεργκ. Αυτός ο ίδιος στόχος, η παγκόσμια δηλαδή κυριαρχία, αποτελεί όνειρο του σιωνισμού. Οι σιωνιστές Εβραίοι περιμένουν ακόμη τον μεσσία. Τον περιμένουν ως εκείνον που θα τους εξασφαλίσει την παγκόσμια πολιτικοοικονομική επικράτηση. Για να επιτευχθούν οι παραπάνω στόχοι, κρίνουν οι σχεδιαστές της Νέας Εποχής , ότι θα πρέπει να επιβληθεί ένα σύστημα απολύτου ελέγχου στην παγκόσμια οικονομία, στο εμπόριο, στη διατροφή. Αυτό ακριβώς επιδιώκει η πολυσυζητημένη παγκοσμιοποίηση, και όχι την μεγιστοποίηση της ευημερίας όπως διαφημίζουν οι προπαγανδιστές της. Για να γίνει ο κόσμος απολύτως ελεγχόμενος, σχεδιάζεται η κατάργηση του γνωστού μας χρήματος και η καθιέρωση του λεγομένου πλαστικού χρήματος μέσω των καρτών. Για να ελεγχθούν και κατασταλούν οι αντιδράσεις που αναμένονται, προωθείται ένα καθεστώς παγκοσμίου αστυνομικού ελέγχου μέσω των ηλεκτρονικών ταυτοτήτων και του ηλεκτρονικού φακελώματος. Εδώ εντάσσεται και η Συμφωνία Σένγκεν και ο νόμος 2472/97 για την δήθεν "προστασία του ατόμου από την επεξεργασία δεδομένων προσωπικού χαρακτήρα". Περιορίζεται, με στόχο την παντελή εξαφάνιση, η προσωπική ζωή και ελευθερία. Εφιαλτικά σενάρια μιας κοινωνίας ελεγχομένων ανθρώπων - ρομπότ, σαν αυτή που περιγράφει ο Όργουελ στο γνωστό βιβλίο του "1984", αποτελούν σταθερή επιδίωξη της Νέας Τάξεως Πραγμάτων. Τα πάντα υπό τον έλεγχο και την καθοδήγηση του "Μεγάλου Αδελφού".\nΈχει επεξεργασθεί από τον/την Λέων στις Σαβ Νοε 15, 2008 3:29 pm, 1 φορά\nΘέμα: Απ: Nέα Εποχή-Αλήθειες Σαβ Νοε 15, 2008 3:28 pm\nΤακτική της "Νέας Εποχής". 1) Η Νέα Εποχή για να επικρατήσει σε πολιτικοοικονομικό επίπεδο χρησιμοποιεί κυρίως δύο τρόπους: α) Αφ' ενός δρα ως οδοστρωτήρας που ισοπεδώνει γλώσσες, πολιτισμούς, παραδόσεις, εθνικές ιδιαιτερότητες, προωθώντας τον εξαμερικανισμό των εθνών με την έννοια της υιοθετήσεως των υποπροϊόντων του "αμερικανικού τρόπου ζωής". Προωθεί την υποταγή των εθνών, θέτοντας ουσιαστικά τέλος στην εθνική ανεξαρτησία και λαϊκή κυριαρχία. Ήδη τα εθνικά κέντρα εξουσίας δεν ελέγχουν πλήρως την οικονομική πολιτική. Είναι υποχρεωμένα να προσαρμόζονται στις επιταγές άλλων διεθνών κέντρων. Στο πολιτικό επίπεδο υπονομεύονται πολλοί από τους δημοκρατικούς θεσμούς και εξασθενεί η ισχύς, το κύρος και η αποτελεσματικότητά τους. β) Αφ' ετέρου η Νέα Εποχή καλλιεργεί και οξύνει τις εθνικές αντιπαραθέσεις. (Διαίρει και βασίλευε). Τα δικαιώματα των πραγματικών ή, συνηθέστερα, κατασκευασμένων "μειονοτήτων", εθνικών και θρησκευτικών, είναι ο μοχλός για την ανατροπή της παλαιάς και την εγκαθίδρυση της Νέας Τάξεως Πραγμάτων. Δόγμα του νέου ΝΑΤΟ είναι ότι η εθνική κυριαρχία μπορεί να παραβιάζεται (από το ΝΑΤΟ) οπουδήποτε στη γη κρίνει αυτό ότι παραβιάζονται δικαιώματα μειονοτήτων! 2) Η Νέα Εποχή για να επικρατήσει σε θρησκευτικό επίπεδο, για να εγκαθιδρύσει τη δαιμονική της πανθρησκεία, υποστηρίζει ότι τάχα όλες οι θρησκείες είναι το ίδιο και επιδιώκει να διαβρώσει, να αλώσει δηλαδή εκ των ένδον, τον χώρο της Ορθοδόξου Εκκλησίας διεθνώς, μια και οι υπόλοιπες "Εκκλησίες" ή θρησκείες, λίγο-πολύ είναι μέσα στο παιχνίδι της Νέας Εποχής , και μάλιστα με επικεφαλής τον πάπα, επίδοξο θρησκευτικό πλανητάρχη. Οι νεοεποχίτες καλλιεργώντας τη σύγχυση -πλανώντες και πλανώμενοι- συνήθως παρουσιάζονται και ως χριστιανοί! Συγχρόνως, σταδιακώς, κατασυκοφαντούν την Αγία Γραφή. Στόχος τους δεν είναι να αδειάσουν οι εκκλησίες, αλλά να γεμίσουν με ανθρώπους που θα έχουν αλλοιωμένο φρόνημα! Παραλλήλως, διοχετεύονται μέσω της διαφημίσεως τέτοια πρότυπα που τείνουν να μεταβάλουν τον άνθρωπο σε ένα ον του οποίου "η ζωή και η κίνηση θα περιορίζεται, όπως ελέχθη, μεταξύ δύο συσκευών της τηλεοράσεως και του ψυγείου. Κατ' αυτόν τον τρόπον ελέγχεται και κατευθύνεται όλος ο κόσμος"! ("Χριστ. Σπίθα", φ. 543, Ιούλιος 1977).\nΣ' όλα αυτά τα σκοτεινά και επικίνδυνα σχέδια, για επιβολή μιας Νέας Τάξεως Πραγμάτων και μιας Παγκοσμιοποιήσεως χωρίς Χριστό και εναντίον του Χρίστου, εμείς οι Χριστιανοί έχουμε να αντιτάξουμε το φως και την αλήθεια του Χρίστου. Στην ψευδή και εωσφορική υπόσχεση της αυτοθεώσεως, έχουμε να αντιπροτείνουμε την αληθινή -κατά χάριν- θέωση στην οποία καλούμεθα από τον Κύριο μας Ιησού Χρίστο, σε κοινωνία αγάπης με Αυτόν και υπακοής στο πανάγιο θέλημα Του. Όλες αυτές τις κοσμογονικές αλλαγές, που μεθοδευμένα και όχι τυχαία γίνονται γύρω μας, πρέπει να τις δούμε με την "καλή ανησυχία" όπως τόνιζε και ο μακαριστός Γέρων Παΐσιος ο Αγιορείτης. Και "να μην κοιμόμαστε με τα τσαρούχια", τη στιγμή που και κοσμικοί άνθρωποι αρχίζουν πλέον να ξυπνούν και να συνειδητοποιούν τί σημαίνει στην πραγματικότητα η παγκοσμιοποίηση. Η καλή ανησυχία πρέπει να εκφράζεται ως πνευματική επαγρύπνηση, ως ένταση του πνευματικού αγώνος, της προσευχής και της μετανοίας. Αλλά και ως παρέμβαση, όπου και όταν χρειασθεί και μας καλέσει η Εκκλησία. Έτσι θα μπορέσουμε να βοηθήσουμε και όσους ανθρώπους από αγνοία παγιδεύτηκαν στο μεγάλο ψέμα της Νέας Εποχής Πρέπει "να βρούμε τρόπους επιβίωσης του ανθρώπου και του πολιτισμού... Όσοι αντισταθούμε στη διάλυση των εθνικών ταυτοτήτων και γλωσσών, θα αντισταθούμε όχι στον αμερικάνικο ιμπεριαλισμό, αλλά στην επικυριαρχία του διεθνούς εγκλήματος" (από την ομιλία τον αρχιεπισκόπου κ. Χριστοδούλου στη "Συνάντηση των Αθηνών" 1999). Και μην ξεχνούμε: Αυτοί που σχεδιάζουν παγκοσμιοποιήσεις χωρίς Χριστό και εναντίον του Χριστού αλλά και των ανθρώπων, κάνουν "λογαριασμούς χωρίς τον ξενοδόχο", γιατί ο Κύριος μας Ιησούς Χριστός είναι ο μοναδικός και πραγματικός Κύριος της Ιστορίας και του κόσμου.


Επιτυχημένο Εταιρικό Συνέδριο - Synedrio + Event\nΕπιτυχημένο Εταιρικό Συνέδριο\nΤο κλειδί, για να οργανώσετε ένα επιτυχημένο εταιρικό (corporate) συνέδριο είναι, να μην αφήσετε τίποτα στην τύχη, είτε οργανώνετε μια εκδήλωση για 5, είτε για 500 άτομα.\nΑκολουθούν δέκα σημαντικές συμβουλές:\n1. Περιοχή που θα γίνει (Πόλη, Νομός, Χώρα)\nΠρέπει να λάβετε υπόψη σας όχι μόνο από πού προέρχονται (και θα ταξιδέψουν) οι εισηγητές και οι σύνεδροι αλλά επίσης και την φύση της εκδήλωσης. Πολυήμερα συνέδρια επιχειρήσεων που οι σύνεδροι έχουν άμεση σχέση με την επιχείρηση (στελέχη, αντιπρόσωποι, πελάτες,…) μπορούν να γίνουν και εκτός πόλης (resort). Ενώ σεμινάρια μιας μέρας είναι καλύτερα σε πόλη με καλές συγκοινωνίες.\n2. Χώρος (Ξενοδοχείο / Συνεδριακό Κέντρο)\nΔιαλέξτε χώρο έχοντας ξεκάθαρους στόχους και αιτήματα. Σκεφτείτε την προτίμησή σας όσον αφορά στη διάταξη των καθισμάτων (θεατρική, σχολική, ….), τις απαιτήσεις σας για το φωτισμό και τα οπτικοακουστικά μέσα καθώς και την υποστήριξη που μπορεί να χρειαστείτε, τόσο από εξωτερικούς προμηθευτές, όσο και από το προσωπικό του ίδιου του χώρου.\n3. Βασικός Κανόνας\nΠοτέ μην κλείσετε ένα χώρο χωρίς προηγουμένως να τον έχετε επισκεφτεί.\nΣκεφτείτε όχι μόνο τον χώρο που θα γίνει η εκδήλωση αλλά και το που θα μείνουν οι σύνεδροι.\nΜπορούν να μείνουν στο ίδιο ξενοδοχείο; Αν όχι, είναι η μεταφορά εύκολη; Θα χρειαστούν μονόκλινα ή δίκλινα δωμάτια;\n5. Παράλληλες δραστηριότητες\nΌσον αφορά στην περιοχή και τον χώρο, τι προσφέρεται; Μπορούν οι καλεσμένοι να διασκεδάσουν στις εγκαταστάσεις του ξενοδοχείου; Τι προσφέρεται εκτός;\n6. Προ-συνεδριακή συνάντηση\nΗ μεγάλη μέρα πλησιάζει αλλά το να μελετήσετε ξανά τα σχέδια σας είναι ακόμη πολύ σημαντικό. Ακόμα και αν είστε σε συνεχή επικοινωνία με το προσωπικό του χώρου, όπου θα γίνει η εκδήλωση, καλό είναι να ξαναδείτε το πρόγραμμα μαζί τους, τουλάχιστον μια μέρα πριν. Χρησιμοποιήστε αυτή τη προ-συνεδριακή συνάντησή σας μια ευκαιρία για να ξαναελέγξετε ολόκληρο το πρόγραμμά σας.\n7. Όλα γραπτώς\nΣυνήθως στα συνέδρια γίνονται συνέχεια αλλαγές γι’ αυτό να κρατάτε πάντα σημειώσεις για όσα έχετε συμφωνήσει με τους προμηθευτές.\n8. Μετα-συνεδριακός απολογισμός\nΈνας μετα-συνεδριακός απολογισμός είναι το ίδιο σημαντικός όσο και το πρώτο σας meeting για την οργάνωση αυτής της εκδήλωσης. Πρέπει να σκεφτείτε τις καλές εμπειρίες που θέλετε να επαναληφθούν σε μελλοντικές εκδηλώσεις, καθώς επίσης και να μάθετε από εκείνα που δεν έγιναν σύμφωνα με τα σχέδια σας.\nΣκεφτείτε προσωπικά τι αποτελέσματα θέλετε να επιτύχετε. Συνήθως οι σύνεδροι θυμούνται μόνο δύο-τρεις λεπτομέρειες από όλη την ημέρα, γι’ αυτό προβληματισθείτε. Ποιες αναμνήσεις θέλετε να πάρουν μαζί τους.\n10. Βοηθηθείτε από μας\nΔιαβάστε το SYNEDRIO + EVENT Magazine and Guide και επισκεφτείτε τη μοναδική ιντερνετική πύλη www.synedrio.gr\nTaggedCorporate CongressEventMeetingsτου Κωνσταντίνου Καραγκούνη\nMICE Industry στην Ελλάδα\nFinale de la Coupe d’Europe ’97


Στην προπόνηση ο Ριαβόγλου | Onsports.gr\nhome ΠοδόσφαιροFootball LeagueΣτην προπόνηση ο Ριαβόγλου Κοινοποιήστε\nΣτην προπόνηση ο Ριαβόγλου\tΣυντάκτης: Onsports Team\nΣυγχαρητήρια για τη νίκη με τον Πιερικό και υποσχέσεις για εξοφλήσεις έδωσε στην προπόνηση του Αγροτικού Αστέρα, ο πρόεδρος της ομάδας, Κώστας Ριαβόγλου.\tΣτην προπόνηση της Τετάρτης του Αγροτικού Αστέρα βρέθηκε ο ισχυρός άνδρας των «πρασίνων» Κώστας Ριαβόγλου. Ο πρόεδρος της ΠΑΕ έδωσε συγχαρητήρια για τη νίκη κόντρα Πιερικό, ενώ στη συνέχεια έδωσε νέες υποσχέσεις για πληρωμές μέχρι το τέλος της εβδομάδας. Όσο για το θέμα πιθανής μεταβίβασης του πλειοψηφικού πακέτου των μετοχών στον Γιώργο Αντίνου, αυτό δεν υφίσταται πλέον, τουλάχιστον για την ώρα.\nΜετά την ομιλία του Ριαβόγλου, πραγματοποιήθηκε προπόνηση, που περιελάμβανε οικογενειακό δίτερμα, από το οποίο απουσίαζε ο Κονέ Ισμαέλ και ο Έντι Γκόμες.\tΚατηγορία: Football League